
In această lună (noiembrie), ziua întâia, Sfinţii şi făcătorii de minuni fără de 
arginţi: Cosma şi Damian, cei din Asia (Minei) 


La Vecernie 


La Doamne strigat-am... Stihirile pe 6, glasul al 2-lea, însăşi Podobia: 


Toată nădejdea punându-și în ceruri, vistierie nefurată, loru-şi sfinţii şi-au strâns. 
În dar au luat, în dar dau, celor bolnavi tămăduiri. Aur sau argint, precum la Evan- 
ghelie, n-au agonisit, şi oamenilor şi dobitoacelor, faceri de bine au dat; ca prin 
toate fiind ascultători lui Hristos, cu îndrăzneală să se roage, pentru sufletele noa- 
stre. (de două ori) 


Lucrul cel stricăcios de pe pământ l-au urât, şi locuitori cereşti în trup ca nişte în- 
geri s-au făcut, petrecerea cea cu un gând dimpreună, însoţirea cea cu un nărav şi 
cu un suflet a sfinților. Pentru aceasta tuturor celor ce pătimesc, tămăduiri le 
dăruiesc, fără de argint dând facerea de bine celor ce le trebuiesc. Pe care cu aceste 
prăznuiri de peste an, să-i lăudăm după vrednicie, pe cei ce se roagă cu în- 
drăzneală, pentru sufletele noastre. (de două ori) 


Toată Treimea întru sine sălăşluindu-o însoţirea cea pururea lăudată, Cosma şi 
Damian de Dumnezeu înţelepțiţii; ca nişte izvoare izvorăsc din Izvorul cel de viaţă 
purtător, ape de tămăduiri. Ale cărora moaşte vindecă patimile prin pipăire, şi 

numai singure numele depărtează bolile de la oameni. Tuturor celor ce aleargă la 
dânşii limanuri de mântuire întru Hristos fiind, şi cu îndrăzneală se roagă, pentru 
sufletele noastre.(de două ori) 

Slavă..., glasul al 6-lea, a lui Anatolie 


Fără de sfârşit este darul sfinţilor, care de la Hristos au luat. Pentru aceasta şi moa- 
ştele lor cu dumnezeiască putere neîncetat lucrează minuni. Ale cărora şi numele 
cu credință chemându-se, izbăvesc de boli netămăduite. Prin care Doamne şi pe 
noi, din patimile sufletului şi ale trupului ne mântuieşte, ca un lubitor de oameni. 


Și acum... al Născătoarei 


Cu mintea alunecându-mă, şi cu amăgire fiind robit de tiranul, dumnezeiască 
Mireasă, la milostivirea ta cea prea minunată, şi la rugăciunea ta cea caldă, prea 
curată Fecioară, alerg eu cel mult-ticălos. Pentru aceasta scapă-mă de ispite şi de 
nevoi, şi mă mântuieşte, ceea ce eşti cu totul fără prihană, de asuprelile drăceşti; ca 
să te măresc şi cu dragoste să mă închin ţie, şi să te laud pe tine Stăpână, cea 
pururea fericită. 


A Crucii, a Născătoarei 
Sabie, precum a zis Simeon, prin inima ta a trecut prea curată Stăpână, când ai 
văzut pe Cel ce a strălucit din tine cu cuvânt negrăit, de cei fărădelege ca un 
osândit, pe Cruce înălţat, şi cu oţet şi cu fiere adăpat, şi în coastă împuns, pironit la 
mâini şi la picioare. Şi tânguindu-te ai glăsuit, strigând ca o Maică: Ce este această 
taină nouă prea dulce Fiule. 

La Stihoavnă 
Stihirile Octoihului. lar de voieşti zi aceste stihiri, glasul al 2-lea, singur glasul: 
Izvorul tămăduirilor, numai pe unul într-un an tămăduia, iar lăcaşul celor fără de 
arginţi, toată mulțimea celor bolnavi vindecă. Că neîmpuţinată este şi necheltuită 
bogăţia sfinților. Pentru rugăciunile lor, Hristoase, miluieşte-ne pe noi. 


A lui Teofan: 


Stih: Minunat este Dumnezeu întru sfinții Săi Dumnezeul lui Israil. 


Ar Dr dr dr dr de Dr dr de De Dr dr dr De de dr dr A Je dr dr A A 


Xp XP XP 3 PI E 2 IP 3 3 2 E 0 E IE E II E IP e XXX 


Je De De De De dr De e De De de De Dr Dr De De De De e de de e Ar A d 


XP PP 2 0 E E IE IP IP 3 5 E IE II E E XX 


Cu dragoste dumnezeiască, şi cu dorirea celor ce vor să fie, cu lucrarea vieţuind, 
căile cele de mântuire le-aţi îndreptat. Pentru aceasta puterea sufletului neîntinată 
păzindu-o, de cele materialnice până în sfârşit v-aţi depărtat. Şi cu duhul cel 
dumnezeiesc poleindu-vă, fără de aur celor bolnavi tămăduiri daţi însoţire sfântă 
adunare strălucită, împreunare luminată dumnezeiască, cei ce aţi fost fără de ar- 
ginţi: În necazuri şi în boli cercetându-ne pe noi, şi neputinţele sufletelor noastre 
fără de argint tămăduiţi. 


A lui Ghermano: 
Stih: Sfinţilor celor ce sunt pe... 


De mari daruri învrednicindu-vă prea lăudaţilor, cu smerită viaţă pe pământ aţi vie- 
țuit. Şi umblând pretutindenea, şi în dar patimile bolilor tămăduind v-aţi arătat 
împreună vorbitori cu îngerii, Cosma împreună cu înțeleptul Damian, prea fru- 
moşilor fraţi. Şi patimile noastre cu rugăciunile voastre le vindecaţi. 


Slavă..., glasul al 3-lea 


Totdeauna având pe Hristos, lucrând întru voi sfinţilor cei fără de arginți, faceţi 
minuni în lume, pe cei bolnavi vindecaţi. Pentru că doctoria voastră este izvor 
neîmpuţinat;, şi scoţându-se dintr-însul, mai mult izvorăşte, şi vărsându-se, mai de 
prisosit este. În toate zilele se deşertează, şi mai mult se înmulţeşte. Tuturor dând şi 
nescăzând; iar cei ce scot se satură de tămăduiri, şi acelaşi rămâne neîmpuţinat. 
Deci, ce vă vom, numi pe voi? Doctori ce vindecaţi sufletele şi trupurile, tămă- 
duitori de patimi nevindecate, care în dar tămăduiţi pe toţi, luând darurile de la 
Mântuitorul Hristos; cel ce dăruieşte nouă mare milă. 


Și acum... al Născătoarei 

Născătoare de Dumnezeu, tu eşti vița cea adevărată, care ai odrăslit Rodul vieţii: 
Ție ne rugăm, roagă-te Stăpână cu sfinţii, cei fără de arginți, şi cu toți sfinții, să 
miluiască sufletele noastre. 

A Crucii, a Născătoarei 

Pe poporul cel prea fărădelege, cu nedreptate pironindu-Te pe Tine pe lemn, vă- 


zându-l Fecioara şi curata Maica Ta, precum Simeon mai înainte a zis, s-a rănit la 
cele dinlăuntru, Mântuitorule. 

Troparul, glasul al 8-lea: Sfinților cei fără de arginți şi de minuni făcătorilor, cer- 
cetaţi neputinţele noastre, în dar aţi luat, în dar daţi-ne nouă. 


Sau aceasta, glasul 1: Doctorii cei înţelepţi ai lumii, de la Dumnezeu luând pe 
împreună pătimirea, rugaţi-vă şi acum pentru noi cei ce strigăm! Doamne mân- 
tuieşte conducătorii şi ţara aceasta şi mântuieşte sufletele noastre de cumplitele 
nevoi, pentru rugăciunile Născătoarei de Dumnezeu. 
Slavă..., Și acum..., al Născătoarei 
La Utrenie 
Canoanele amândouă din Octoih, fără mucenicine şi al sfinților pe 6. Iar unde va fi 
hramul sfinţilor, canonul Născătoarei de Dumnezeu, cu Irmosul pe 6. Şi ale sfin- 
ților două pe 8. 
Canonul cel întâi 

facere a lui loan Damaschin 
Cântarea 1-a, glasul 1 
Irmos: Să cântăm toate popoarele Celui ce a mântuit pe Israil, din robia cea amară 
a lui Faraon, şi cu picioare neudate prin adâncul mării l-a povăţuit, cântare de 


biruinţă, că S-a prea slăvit. 


Din darul Treimu celei stăpânitoare, însoţirea aceea minunată şi cinstită, luminată 
fiind, tuturor celor ce vin cu credinţă, tămăduiri le dă pururea izvorând. 


In taină învățați fiind cuvintelor celor de viață purtătoare, ca nişte luminători în 
lume aţi strălucit, negura patimilor lesne gonindu-o, cu căldura credinţei prea 
fericiţilor. 


Legii Mântuitorului plecându-se toată dulceaţa patimi trupeşti au lepădat, şi cu 
faptele bune, sufletele mai strălucit luminându-şi, în lume au strălucit cei vrednici 


de minuni. 


A Născătoarei 

Cel ce în pântecele tău S-a sălăşluit, Maica lui Dumnezeu, întru tot omul negrăit S- 
a îmbrăcat, Fiul Cel ce a strălucit din Tatăl fără de ani, Dumnezeu Cel Preaînalt. 
Aceluia să-i cântăm că S-a prea slăvit. 
Alt Canon, al sfinţilor 

facere a lui losif 
Cântarea 1-a, glasul al 4-lea 
Irmos: Pe voievozii cei tari, pe cele trei părți ale sufletului, Cel ce Te-ai născut din 
Fecioară întru adâncul nepătimirii, Te rog, îneacă-i. Pentru ca Ție, ca într-o alăută 
în omorârea trupului, să-Ți cânt cântare de biruinţă. 
Insoţire în chipul luminii a înţelepţilor celor fără de arginți, Treimii celei cinstite, 
cu toţi cei aleşi stând înainte, roagă-te să se lumineze cei ce săvârşesc pomenirea ta 
cea de lumină purtătoare, cu dumnezeieşti strălucirile Duhului. 
Cu minte mai înaltă decât cei materialnici arătându-vă, strălucirile cele fără materie 
ale Duhului aţi luat, înţelepțiților sfinţi. Pentru aceasta, întunericul bolilor dezlegaţi 
totdeauna cu dumnezeieştile cercetări, cei ce sunteţi fără de arginți. 
Slavă... 
Neadormitul ochi al sufletului agonisindu-vă, spre plinirea dumnezeieştilor po- 
runcilor lui Dumnezeu, pe cei ce dorm întru neputinţe, măriților, spre bunătate îi 
deşteptaţi cu darul milostivirilor, de Dumnezeu purtători cei fără de arginţi. 
Și acum... a Născătoarei 
Pe Mântuitorul şi Dumnezeu, din curat sângele tău L-ai întrupat, curată, Cel ce ne- 
a arătat nouă doctori patimilor noastre, Preacurată, mântuitori şi calzi folositori cu 
Duhul, pe cinstiţii cei fără de arginți. 


Canonul cel întâi 


Cântarea a 3-a 

Irmos: Întăreşte-mă pe mine, Hristoase, pe piatra cea neclintită a poruncilor Tale 
şi mă luminează cu lumina feţei Tale că nu este sfânt, fără numai Tu, lubitorule de 
oameni. 

Pe izvoarele cele de tămăduiri şi curgerile dumnezeieştilor daruri, lăcaşurile cele 
prea strălucite ale Luminii celei fără materie, toţi după vrednicie să-i lăudăm. 

Ca cei ce vindecaţi patimile sufletelor şi ale trupurilor şi neputinţele celor ce vin la 
voi cu osârdie acum, prea cinstiților, ca nişte făcători de bine le vindecaţi. 


Împodobiţi fiind cu fapte bune roditoare, toată dulceaţa vieţii cea stricăcioasă arătat 
aţi lepădat-o, privind neîncetat spre frumuseţea lui Dumnezeu. 


A Născătoarei 
In chipul nostru, cel mai înainte neînchipuit, S-a arătat Născătoare de Dumnezeu, 
împreunându-Se Dumnezeirea cu trup în pântecele tău cel prea sfânt, dumne- 
zeiască Mireasă. 

Alt Canon, al sfinţilor 
Cântarea a 3-a 


Irmos: Nu întru înţelepciune... 


Biserica voastră cea dumnezeiască izvorând cu sfințenie mir cu bun miros de 
tămăduiri, prin ploile Duhului, patimile cele rău mirositoare le spală totdeauna. 


În lăcaşurile cele cereşti sălăşluindu-vă totdeauna, cortul vostru îl arătaţi pururea 
izvor de tămăduiri sfinţilor, cu darul Celui Atotputernic. 


Slavă... 


Patimile trupului cu zăbala înfrânării înfrânându-le, aţi luat razele Duhului prea de 
prisosit. Pentru aceasta aţi îmbogăţit lumea cu vindecările. 


Și acum..., a Născătoarei 


Mai frumoasă între femei pe tine Dumnezeu te-a ales, şi din tine trupeşte, Curată, a 
Se naşte bine-a-voit, Cel ce Se odihneşte întru sfinţii Săi. 

Irmos: Nu întru înţelepciune, şi în putere, şi în bogăţie ne lăudăm; ci întru tine 
înţelepciunea Tatălui cea ipostatnică. Hristoase. Că nu este sfânt afară de Tine, 
Iubitorule de oameni. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Din Cer luând de la Hristos darul tămăduirilor cu strălucire, toate patimile vin- 
decaţi totdeauna. Că întru voi s-a arătat darul Duhului, lucrând puterea dumne- 
zeieştilor tămăduiri. Pentru aceasta şi bogăţia bunătăţilor celor nestricăcioase prin 
credință ați dobândit, cu gând neprimitor de argint, de Dumnezeu purtătorilor cei 
fără de arginți. Rugaţi-vă lui Hristos Dumnezeu, iertare de greşeli să dăruiască, 
celor ce prăznuiesc cu dragoste sfântă pomenirea voastră. 


Slavă..., asemenea 


Dătători de tămăduiri, făcătoni de minuni, şi sfeşnice purtătoare de lumina lumi- 
nilor, tuturor v-aţi arătat cu darul Duhului. Că văpaia patimilor cu credința 
răcorindu-o, gândul credincioşilor într-însa încălziți. Pentru aceasta, doctorie de 
suflete câştigând dumnezeiască Biserica voastră, la dânsa scăpăm, de Dumnezeu 
purtătorilor cei fără de arginți. Rugaţi-vă lui Hristos Dumnezeu, iertare de greşeli 
să dăruiască, celor ce prăznuiesc cu dragoste sfântă pomenirea voastră. 


Și acum... a Născătoarei 


Pe Împărăteasa Maica Ziditorului tuturor, veniţi toţi credincioşii cu glasuri să o 
mărim, şi lăudându-o să strigăm: Ceea ce eşti pricina bucuriei, Fecioară cu totul 
lăudată: Pe cei ce te cinstesc pe tine mântuieşte-i, şi-i acoperă cu rugăciunile tale; 
că ai ca o Maică a lui Dumnezeu îndrăzneală, a te milostivi, şi a da vindecare de 
boli. Pentru aceasta strigăm către tine: Roagă-te Fiului tău şi Dumnezeu, să 
dăruiască iertare robilor tăi, celor ce cu cuviinţă se închină prea curatei naşterii 
tale. 


A Crucii, a Născătoarei 

Pe Mieluşelul şi păstorul, pe Cruce dacă L-a văzut spânzurând, cea curată, la cele 
dinlăuntru se rupea ca o Maică, grăind: Vai mie Lumina lumii, Dumnezeul meu şi 
Domnul. Pentru ce suferi acestea de bunăvoie acum, vrând pe toţi pământenii să-i 
mântuieşti, şi la dumnezeiasca viaţă să-i muţi, stricat fiind chipul Tău? Slăvesc 
patimile Tale, Cel ce eşti fără de răutate, Doamne. Că după îndelunga răbdare ai 
suferit pentru milostivirea îndurărilor, durerile tuturor cu rănile Tale vindecându-le. 


Canonul cel întâi 
Cântarea a 4-a 


Irmos: Cunoscut-am, Atotputernice, iconomia Ta şi cu frică Te-am prea slăvit pe 
Tine, Mântuitorule. 


Zicerii dumnezeieşti luminat urmând, nici străluciri de aur, nici argint, dumne- 
zeieştilor nu aţi agonisit. 


Strălucind cu dumnezeieşti minuni cei fără de arginţi, tuturor le faceţi bine, dar 
dăruindu-le. 


Doctori înţelepţi v-aţi arătat la durerile patimilor mâini fără de răutate tinzând. 
A Născătoarei 


Să se bată acum feţele celor ce nu te mărturisesc pe tine, de Dumnezeu Născătoare, 
prea curată Stăpână. 


Alt Canon, al sfinţilor 
Cântarea a 4-a 
Irmos: Cel ce şade în mărire pe Scaunul Dumnezeirii, pe nor uşor a venit lisus cel 
mai presus de Dumnezeire, prin palmă curată şi a mântuit pe cei ce cântă: Slavă 
Hristoase, puterii 'Tale. 
Cu lucrările cele purtătoare de viaţă, şi cu toate dările, patimile cele de moarte adu- 


cătoare oamenilor le vindecaţi, cei ce sunteți stâlpi luminoşi, turnuri neclintite, 
dumnezeieşti viţe ale viei celei adevărate. 

Sânii Bisericii, care varsă lapte de tămăduiri, luminaţii cei fără de arginţi, cei ce 
hrănesc pe toţi cu dumnezeieşti bucate, să se laude cu cântări de bucurie. 


Slavă... 


Tămăduire s-a arătat Biserica voastră sfinților; celor viforâți liman neviforat şi de 
mântuire, la care alergând toţi, luăm linişte şi mântuire de cele rele. 


Și acum... a Născătoarei 
Invredniceşte-ne Fecioară, milostivirii tale celei ce este întru tine, ceca ce ai născut 
pe Cuvântul unul cu adevărat Cel prea îndurat; Cel ce pe sfinți milostivi tămă- 
duitori i-a arătat, şi de minuni făcători marginilor. 

Canonul cel întâi 
Cântarea a 5-a 
Irmos: De noapte mânecând Te lăudăm pe Tine, Hristoase, cel ce eşti împreună 
fără de început cu Tatăl şi Mântuitorul sufletelor noastre, pace lumii dăruieşte, 


lubitorule de oameni. 


Ca nişte izvoare de Dumnezeu pornite, izvorâţi credincioşilor apele facerii de bine, 
tămăduind bolile sufletului şi ale trupului, măriţilor cei fără de argințţi. 


Izvorul darului, cinstiților cei fără de arginţi, deschizându-l tuturor, bună întărire 
împărțiți, celor ce cu credinţă şi cu dragoste la voi acum aleargă. 


Stelele cele prea luminoase şi prea înțelepte, care pământul luminat l-au făcut Cer, 
cu urmarea strălucirii îngereşti, neîncetat ne luminează pe noi. 


A Născătoarei : 


Mai înaltă te-ai arătat, pe Făcătorul tuturor Cel împreună fără de început cu Tatăl, 
zămislind, Maică Fecioară, şi născând lumi pe Mântuitorul şi Domnul. 


Alt Canon, al sfinţilor 


Cântarea a 5-a 

Irmos: Spăimântatu-s-au toate de dumnezeiască mărirea ta că tu, Fecioară neispi- 
tită de nuntă, ai avut în pântece pe Dumnezeu Cel peste toate şi ai născut pe Fiul 
Cel fără de ani, cel ce dăruieşte pace tuturor celor ce te laudă pe tine. 

Cu dumnezeieşti străluciri arătat fiind străluciți, toată lumea aţi înconjurat, pe toţi 
oamenii luminând, întunericul patimilor gonind, pe draci scoțând, de Dumnezeu 
purtătorilor cei fără de arginți. 


Ca doi luminători, luminaţi partea cea de sub Cer, de Duhul mişcându-vă purtă- 
torilor de Dumnezeu, toată făptura înconjurând, şi pe cei din patul durerilor 
cercetând, şi din nevoi ridicându-i. 

Slavă... 

Celor bolnavi vindecare, dând tămăduire de patimi fără de argint, tuturor v-aţi ară- 
tat mari folositori, tuturor ajutători după Dumnezeu, tuturor sprijinitori, de Dumne- 
zeu purtătorilor cei fără de arginți. 

Și acum... a Născătoarei 

Inţelepciunea lui Dumnezeu cea ipostatnică ai născut prea curată Fecioară de Dum- 
nezeu Născătoare, ceea ce pe sfinţi prea înţelepţi i-a arătat. Prin care întărâtarea 


Celui înţelept în răutate au căzut, şi meşteşugirile cele cumplite. 


Canonul cel întâi 
Cântarea a 6-a 


Irmos: Pe prooroc l-ai mântuit din chit, lubitorule de oameni şi pe mine Te rog 
scoate-mă din adâncul păcatelor. 


Pe tămăduitorii cei de mântuire, pe făcătorii de bine cei de Dumnezeu înţelepțiți, 
pe dumnezeieştii Cosma şi Damian, cu osârdie să-i cinstim. 


Curăţia păzind şi cu mintea împodobindu-se dumnezeieştii Cosma şi Damian, îm- 
preună cu Hristos se bucură. 


Cu un gând vieţuind, cu un suflet pustnicind, împreună tămăduiri a ne da nouă vi s- 
a încredinţat. 


A Născătoarei 

Lumina cea neapropiată ai născut-o cu trup, Preacurată, care luminează lumea toată 
cu razele dumnezeirii. 


Alt Canon, al sfinţilor 
Cântarea a 6-a 


Irmos: Jertfi-voi Ție cu glas... 


Nu cu meşteşug omenesc, ci cu dumnezeiescul dar curăţiți bolile oamenilor, mă- 
riților. Pentru aceasta după datorie lăudându-vă pe voi, vă fericim. 


Cu dragostea către Hristos, de Dumnezeu purtătorilor fiind legaţi, toată răutatea 
dracilor o dezlegaţi cu dumnezeiescul dar. Pentru aceasta săvârşim pomenirea 
voastră. 


Slavă... 


Ca cei ce sunteţi odraslele viei celei dumnezeieşti, vin de tămăduiri nouă celor ce 
suntem întru mâhnirea bolilor izvorând, de veselie ne umpleţi cei fără de arginţi. 


Și acum... a Născătoarei 


Biserică pe tine curată te-a lucrat Stăpână, Cuvântul cel prea curat, care dumne- 
zeiasca casă celor fără de arginţi, o măreşte pururea, cu semne şi cu minuni. 


Irmosul: Jertfi-voi ţie cu glas de laudă, Doamne, Biserica strigă către Tine, de sân- 
gele dracilor curățindu-se, cu sângele cel curs prin milostivire din coasta Ta. 


Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Dar de tămăduiri luând, tindeţi sănătate celor ce sunt întru nevoi, măriţi doctori fă- 
cători de minuni. Deci, cu cercetarea voastră îndrăznirile oştitorilor împotrivă le 
surpaţi, lumea tămăduind cu minunile. 

Icos: Toată înţelegerea şi înţelepciunea, o covârşeşte cuvântul înţelepților fără de 


arginţi, şi tuturor ştiinţă le dau. Că darul Celui Preaînalt luând, nevăzut sănătate 
dăruiesc tuturor. De unde şi mie, mi s-a dat dar de grăire, a-i lăuda, ca pe nişte pur- 

tători de Dumnezeu, bineplăcuți lui Dumnezeu şi slugi, care dau mulțime de 
tămăduiri; că de dureri pe toţi îi izbăvesc, lumea tămăduind cu minunile. 


Sinaxar 
În ziua întâia pomenirea Sfinţilor şi făcătorilor de minuni fără de arginţi, Cosma 
şi Damian, fii Teodotei celei din Asia. 


Stih: Deşi societatea celor fără de arginți pământul l-a părăsit; 
Dar iarăşi îl umplu de minuni ca şi mai înainte negrăit. 
Străluciţii doctori în întâia zi a lui noiembrie, 

S-au mutat de pe pământ la nespusa veselie. 


Aceşti sfinţi se trăgeau de neam din pământul Asiei, din tată elin, şi din maică 
creştină, cărei numele ei era Teodota. care rămânând văduvă de către bărbatul său, 
şi aflând bună vreme îi învăţă pe deplin tot felul de faptă bună şi fiind iscusiţi de 
toată ştiinţa, lăsând altele, iubiră pe ceea ce da tămăduirea sufletească şi trupească, 
tămăduind toată boala şi toată slăbiciunea; nu numai oamenilor folosind, ci şi 
dobitoacelor. Drept aceea nu au vrut să ia ceva de la cineva, din dar tămăduind şi 
fără de plată. Petrecându-şi aşa bine viaţa lor, şi cu bună credință în pace 
săvârşindu-se, s-au aşezat cinstitele lor moaşte la locul ce se cheamă Fereman. 


Tot în această zi, pomenirea Sfintelor mucenițe femei, Chiriena şi Iuliana. 


Stih: Ca şi Chiriena prin foc cu bucurie şi-a dat duhul 
Decât toată suflarea pe Domnul cel mare cinstindu-l. 
De dragostea ta. Mântuitorule, înfocată fiind; 

Iulianei arderea focului era cu bucurie suferind. 


Acestea au pătimit pe vremea împăratului Maximian. Şi era Chiriena de la Tars, 
din eparhia Ciliciei, iar luliana era din cetatea Rosonilor. Deci prinzându-se ele de 
domnul Marchian, şi silindu-se, nu s-au lepădat de Hristos. Pentru aceea Chirienei, 
i-au ras capul, şi slujitorii cei fără de omenie o purtau despoiată prin cetatea 
Tarsului, înconjurându-o de patru ori. Şi aducându-o la cetatea Rosonilor, au 
aruncat-o în foc cu Sfânta Iuliana. Şi aşa şi-au săvârşit mucenicia lor. 


Tot în această zi, pomenirea Sfinţilor mucenici: Chesarie, Dasie şi a altor cinci. 


Stih: Impreună cu şase împreună nevoitori, prieteni ai adevărului 
Pe Chesarie îl taie prietenii minciunii şi slugile vicleanului. 

Aceşti sfinți fiind prinşi la Damasc, şi dându-li-se strânsoare cu multe feluri de 
munci, mai pe urmă şi-au primit moartea prin sabie. 


Tot în această zi, Sfinţii sfinţiţii mucenici loan episcopul, şi Iacov preotul. 


Stih: Împreună cu Iacov jertfitorul lui Hristos cel iubit 
Ioan jertfitorul lui Hristos sabie a suferit. 


Aceştia au fost pe vremea lui Savorie împăratul perşilor, învățând cuvântul 
credinței, şi îndemnând pe mulți spre buna cinstire. Au fost prinşi de slugile 
împăratului; şi muncindu-i cu multe feluri de munci, şi-au luat sfârşitul prin sabie, 
dându-și sufletele la Dumnezeu. 


Tot în această zi, Sfântul mucenic Erminingheld. 


Stih: Erminingheld de vopseaua înşelăciunii spălându-se 
Prin suferirea junghierii, cu stropirea prafului sânge vopsindu-se. 


Acesta a fost născut din tată ce se chema Liuvingheld, regele Goţilor şi celor mai 
dinlăuntru, care cu tot neamul lui era arian. Deci, învăţându-se dreapta credinţă, de 
la Leandru episcop ortodox, şi mâniindu-se tatăl său pentru întoarcerea sa, avea 
despre dânsul multe supărări, luându-l şi cu bine şi cu rău în toate zilele, şi el era 
neschimbat şi nebiruit. 


Pentru care lucru întâi îl lipsi tatăl său de moştenirea împărătească, şi legându-i 
mâinile şi picioarele, îl închise într-o temniţă întunecată. 


Deci fiind praznicul Paştilor, trimise tatăl său pe popa cel arienesc ispitindu-l ca să 
se plece să-l cuminece cu tainele arieneşti; iar el nu se plecă, ci scârbindu-se pe 
dânsul îl goni. 


Deci aceasta înştiințându-se, Liuvingheld tatăl lui cel mai înrăutățit decât fiarele, 
porunci să-i taie capul acolo în temniţă, unde se afla legat. Şi după ce-l tăiară se 
pogorâră cântări şi versuri îngereşti împrejurul trupului fericitului cu făclii, care 
minune înfricoşată porni pe toți credincioşii spre frica lui Dumnezeu, iar pe ucigaş 
îl spăimântă, şi-l tulbură, şi-l silea ca să se pocăiască, pentru păgânătatea ce a făcut. 
ŞI nu trecu multă vreme, până îl lovi o boală, care îl scotea din minte. 

Deci chemând pe Leandru bine cinstitorul episcop, şi ridicând împărat pe fiul său 
cel mai mic Rechader, îl rugă să-l înveţe şi pe el asemenea, precum învățase şi pe 
mucenicul Erminingheld, şi zicând acestea muri. 


Iar Rechader primind sămânţa Ortodoxiei, întoarse şi pe cei de sub stăpânirea lui să 
fie şi ei ortodocşi cu dânsul. 


ŞI vezi Promia lui Dumnezeu; că lăsă să se omoare Erminingheld pentru evlavie, şi 
prin mijlocirea morţii lui, aduse pe tot neamul la credinţa ortodoxă. 


Tot în această zi, Sfinţii mucenici Ciprian şi luliani care prin foc S-au săvârşit. 


Stih: Cu luliani ceea ce focul al vedea răbda 
Impreună răbdător şi viteazul Ciprian era. 


Tot în această zi, pomenirea Sfântului cuviosului, noului mucenic lacov cel nou, 
împreună şi cu doi ucenici ai lui, lacov diaconul şi Dionisie monahul, care prin 
sugrumare s-au săvârşit la anul o mie cinci sute douăzeci. 


Stih: Omoară prin sugrumare pe cei trei cuvioşi părinţi 
Vrăjmaşu Sfintei Treimi cei prea înrăutățiți. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Canonul cel întâi 
Cântarea a 7-a 


Irmos: Pe tine Născătoare de Dumnezeu, cuptor înţelegător te cunoaştem noi cre- 
dincioşii că precum a mântuit pe cei trei tineri Cel Preaînalt şi pe mine, tot omul, în 
pântecele tău m-a înnoit, Dumnezeul părinților Cel Lăudat şi Prea slăvit. 


Cu totul ai lui Dumnezeu v-aţi arătat, cu dumnezeiască înţelepţie, cu totul încă-pă- 
tori de Dumnezeu. Că lumea toată pentru Dumnezeu a-ţi lăsat, urmând urmelor 
Mântuitorului prea măriților cu dumnezeiască cuviinţă, pe Dumnezeul părinţilor 
cinstind. 


Doctori prea aleşi, vindecaţi mai presus de fire toate rănile celor neputincioşi, cu 
meşteşugurile cele de taină ale doctoriei. Scoateţi leacuri de mântuire din vistieriile 
cele dumnezeieşti, şi lăudaţi pe Dumnezeu cel prea slăvit. 

Cu cununa împărăției Tale, Stăpâne, şi cu stemă luminată ai împodobit cu bună- 
cuviință, pe cei ce au iubit strălucirea cea nemăsurată a frumuseţii Tale, Hristoase. 
Iar credincioşilor pe aceştia i-ai arătat făcători de bine. 


A Născătoarei 
Auroră prea frumoasă şi cu totul luminată a răsăritului Celui ce S-a ivit de sus pe 
pământ, Preacurată te-ai arătat; care luminezi lumea cu razele curăției, şi neîncetat 
trimiți credincioşilor strălucirile minunilor. 

Alt Canon, al sfinţilor 
Cântarea a 7-a 
Irmos: In cuptorul din Babilon, tinerii lui Avraam, fiind aprinşi de dorul dreptei 
credinţe mai mult decât de văpaia focului, au strigat: Binecuvântat eşti în Biserica 


Slavei Tale, Doamne! 


Deschizând sfinţii izvorul cel de Dumnezeu dat, tuturor izvorăsc râuri de curate 
tămăduiri, spălând spurcăciunile patimilor, şi răutatea dracilor cea atotpierzătoare. 


Insoţirea cea vrednică de laudă a celor fără de arginţi, întărită fiind cu darul cel 
întăritor al Duhului, sănătate celor neputincioşi totdeauna dăruieşte, Cuvinte al lui 
Dumnezeu, înţelepciunea şi puterea. 


Slavă... 


Unul eşti Sfânt, Cel ce prea măreşti pe Sfinţii Tăi, că printr-înşii scapi lumea de ne- 
VOI, ŞI luminezi pe cei ce strigă: Bine eşti cuvântat în Biserica slavei Tale, Doamne. 


Și acum... a Născătoarei 

Toiag din rădăcina lui lesei ai răsărit Marie, ceea ce ai odrăslit floare pe Hristos, 
Cel ce a împodobit ca şi cu nişte flori cu minunile pe ai săi slujitori, cei fără de 
arginți. 


Canonul cel întâi 


Cântarea a 8-a 

Irmos: În cuptor tinerii lui Israel, ca într-o topitoare, cu podoaba dreptei credinţe, 
mai curat decât aurul au strălucit, grăind: Binecuvântaţi toate lucrurile Domnului 
pe Domnul, lăudați-L şi-L prea înălţaţi întru toți vecii. 


Omorându-vă celor frumoase ale lumii acestea, şi boala iubirii de argint tăindu-o v- 
ați numit înţelepților, fără de arginţi, de toţi cei ce strigă: Toate lucrurile Domnului 
pe Domnul lăudaţi şi-L prea înălţaţi întru toţi vecii. 

V-aţi făcut părtaşi vieţii celei veşnice arătat, că cele frumoase ale vieţii celei stri- 
căcioase le-aţi lăsat, cu un glas strigând: Binecuvântaţi toate lucrurile Domnului pe 
Domnul, lăudaţi şi-L prea înălţaţi întru toţi vecii. 


Stăpâne Hristoase mântuieşte pe toţi de neputinţele cele cumplite, pentru rugă- 
ciunile celor fără de arginţi, şi îi învredniceşte pururea ca şi cu un glas să strige 
către tine: Binecuvântaţi toate lucrurile Domnului pe Domnul, lăudaţi şi-L prea 
înălţați întru toţi vecii. 


A Născătoarei 
Bucurându-ne toţi credincioşii, şi cu darul întărindu-ne, cei ce suntem mântuiţi prin 
Cel născut al tău, Maică Fecioară ! Neîncetat strigăm: Binecuvântaţi toate lucrurile 
pe Domnul, lăudaţi şi-L prea înălţaţi întru toţi vecii. 

Alt Canon, al sfinţilor 
Cântarea a 8-a 
Irmos: Mâinile întinzându-şi... 
Gol de toată răutatea vrăjmaşului v-aţi arătat sfinților, prin Dumnezeiescul Duh, 
nouă făcându-vă îmbrăcăminte de mântuire, şi haină de iertare, şi de cele rele 
schimbare, celor ce strigăm: Toate lucrurile lăudaţi pe Domnul. 
Prin credinţă făcându-vă fu lui Dumnezeu, după împărtăşire, Damiane şi Cosma, 
acum aţi aflat părinteasca moştenire, şi cereasca desfătare, şi cu adevărat luminată 
lucrarea minunilor, şi strigaţi: Toate lucrurile lăudaţi pe Domnul. 
Cu picăturile voastre cele de Dumnezeu lucrătoare, spurcăciunea noastră cea su- 


fletească o spălați şi depărtați bolile cele cu durere sfinţilor, împrăştiind pornirile 
dracilor ca nişte folositori, ca nişte tămăduitori ai noştri prea milostivi. 

Binecuvântăm pe Tatăl, pe Fiul şi pe Sfântul Duh, Dumnezeu. 


Ca nişte crini, ca nişte flori înţelegătoare, ca nişte trandafiri cu Duhul împodobiţi, 
nouă v-aţi arătat sfinților, dând bună mireasmă din voi şi depărtând mirosul greu al 
patimilor de la cei ce strigă: Toate lucrurile lăudaţi pe Domnul. 


Și acum... a Născătoarei 

Omorâtu-s-a moartea întru tine, că ai născut Viaţa cea ipostatnică, pe Hristos 
Domnul, Preacurată, Cel ce a arătat folositor vieţii noastre, pe tămăduitorii cei fără 
de arginţi, care strigă: Binecuvântaţi toate lucrurile Domnului pe Domnul. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Mâinile întinzându-şi Daniel în groapă, gurile leilor cele deschise le-a încuiat, iar 

tinerii cei iubitori de dreaptă credinţă au stins puterea focului, încingându-se cu 

fapta bună şi strigând: Binecuvântaţi toate lucrurile Domnului pe Domnul. 
Canonul cel întâi 


Cântarea a 9-a 


Irmos: Pe tine făclia cea luminoasă şi Maica lui Dumnezeu, mărirea cea prea 
strălucită şi mai înaltă decât toate făptunile, cu cântări te mărim. 


Neîncetat să fericim cu cântări însoţirea cea înțeleaptă, care străluceşte raza Lu- 
minii celei înţelegătoare şi dă luminare tuturor. 


Intărind sănătatea sufletească a credincioşilor şi vindecaţi patimile trupului cele 
încredințate vouă, ca nişte mântuitori; pentru aceasta şi sunteţi pururea lăudaţi după 
vrednicie. 


Luminătorii cei de Dumnezeu luminaţi, duhovniceşte luminează Cerul cinstitei 
Biserici, strălucind acum cu revărsarea luminii. 


Intărindu-se de cinstita Treime, doimea cea de Dumnezeu chemată, varsă tuturor, 
celor ce cu dragoste o fericim, daruri de vindecări. 

A Născătoarei 


Pe tine norul Luminii şi sfântul sicriu, aurora cea cu totul luminată a Soarelui celui 
înţelegător, ca pe ceea ce eşti Născătoare de Dumnezeu, cu cântări te mărim. 


Alt Canon, al sfinţilor 
Cântarea a 9-a 
Irmos: Eva prin boala neascultării... 
lată acum ce este mai bun sau ce este mai frumos precum este scris, fără numai a 
locui fraţii într-un gând, în locuri luminoase în lăcaşurile cereşti, în slava cea ne- 
veştejită. Pe care acum după vrednicie îi fericim. 
Cât este de mare această casă, împodobită fiind în toate zilele cu minuni, unde 
pururea venind, Cosma şi Damian, cei ce sunteți vrednici de minune, celor ce le 
trebuiesc sănătate daţi. Pentru aceasta după vrednicie vă fericiţi. 
Astăzi împreună se bucură cu noi fericiţilor, întru pomenirea voastră îngerii, 
dumnezeieştii apostoli, proorocii, cuvioşii şi toți drepţii, cu care împreună cu 
bucurie sălăşluindu-vă, pentru lume vă rugaţi. 
Slavă... 
Doime dumnezeiască şi de lumină strălucitoare, cei fără de arginţi, purtători de 
Dumnezeu prea cinstiţi, cereţi iertare de greşeli, şi îndreptare vieţii şi scăpare de 
toate cele rele, celor ce vă laudă pe voi totdeauna. 
Și acum... a Născătoarei 
Te-ai făcut lăcaş curat Luminii, Celui ce toate le-a luminat şi pe Sfinţii purtători de 
lumină 1-a arătat, cei ce întunericul patimilor celor stricătoare de suflet, acum l-au 
stricat cu Duhul, Preacurată, una mult lăudată. 
Irmosul: Eva prin boala neascultării, a adus blestem înlăuntru; iar tu Fecioară, de 
Dumnezeu Născătoare, prin odrasla purtării în pântece ai înflorit lumii bine- 


cuvântarea; pentru aceasta toţi te mărim. 


Luminânda 

Podobie: Cu Duhul în Biserică... 


Aţi luat dar de tămăduiri de la Dumnezeu, fericiților cei fără de arginţi, a vindeca 
bolile şi a tămădui pe toţi cei ce aleargă cu credinţă la dumnezeiască Biserica 
voastră. Pentru aceasta cu un glas fericim după vrednicie, cinstită pomenirea 
voastră. 


A Născătoarei 


Născut-ai Preacurată pe Dumnezeu, Cuvântul lui Dumnezeu, cel de mântuire lumii, 
care a săvârşit înţelepţeşte rânduiala cea prea bună. Pentru aceasta pe tine toți cu 
cântări te lăudăm după vrednicie, ca pe ceea ce te rogi către Dânsul, să ne mân- 
tuiască pe noi de boli, şi de toate primejdiile. 


A Crucii, a Născătoarei 


Patima Ta cea mântuitoare, văzându-o, Mântuitorule, ceea ce Te-a născut mai pre- 
sus de fire, tânguindu-se, a strigat: Cum pătimeşti acestea Fiul meu ? Insă laud 
patimile Tale. 


La Laude 
Stihirile pe 4, glasul 1: 
Ale lui Anatolie 


Cei a toată lumea fără de arginți, luând de la Dumnezeu darul tămăduirilor, 
vindecaţi fără de argint patimile sufletelor şi ale trupurilor noastre. Pentru aceasta 
prin voi Hristos, dând credincioşilor sănătatea ceea ce se dă, luminători neînşelători 
pe voi v-a arătat lumii. Pe Acela rugaţi-L să mântuiască sufletele noastre. 


De la rânduiala cea de sus luând noianul tămăduirilor, tuturor credincioşilor 
izvorâţi vindecări cei fără de arginţi. Că mai presus de fire vindecaţi patimile celor 
bolnavi, cu doctorii de taină, din vistieriile Duhului punând înaintea celor ce se 
chinuiesc doctorii de mântuire. Deci făcându-vă lăcaş cinstit Treimii celei de viaţă 
începătoare, care S-a sălăşluit arătat întru voi. Rugaţi-vă ei să mântuiască sufletele 
noastre. 


Ale lui Ghermano, glasul al 2-lea: 

Bucură-te, ceata sfinților în veci; că Impărăția Cerurilor au moştenit; moaştele lor 
primindu-le pământul, bună mireasmă din sine dă, slugi lui Hristos s-au făcut, 
sălăşluindu-se în viaţa cea veşnică. 


Doctorii celor neputincioşi, vistieriile cele de tămăduiri, mântuitorii credincioşilor, 
întru-tot măriților cei fără de arginţi, pe cei ce strigă întru nevoi, şi pe cei ce se 
chinuiesc tămăduiţi-i, împreună cu Teodota; rugaţi pe Dumnezeu Cel Preabun, să 
ne izbăvească pe noi de cursele vrăjmaşului. 


Slavă..., glasul al 4-lea 


A lui Teofan: Izvorul tămăduirilor având sfinților cei fără de arginţi, vindecări dați 
tuturor celor ce le trebuiesc. Că de prea mari daruri v-aţi învrednicit, de la izvorul 
cel pururea curgător al Mântuitorului Hristos. Că a zis către voi Domnul, ca şi către 
cei împreună următori cu apostolii: lată v-am dat vouă putere împotriva duhurilor 
celor necurate, ca să le scoateţi pe ele, şi să vindecaţi toată boala şi toată neputinţa. 
Pentru aceasta întru poruncile Lui bine vieţuind, în dar aţi luat, în dar daţi, vin- 
decând patimile sufletelor şi ale trupurilor noastre. 


Și acum... a Născătoarei 

Podobie: Dat-ai semn... 

Bucură-te, scăparea creştinilor şi puterea; bucură-te, scară cerească; bucură-te, vis- 
tieria fecioriei; bucură-te, Născătoare de Dumnezeu, sicriul cel cuvântător al 
dumnezeieştii Slave; bucură-te, lauda lumii şi întărirea, chemarea celor căzuţi, 
cortul cel cu totul luminat, sfânt şi prea frumos. 

A Crucii a Născătoarei, asemenea 

Răstignit văzând pe Hristos lubitorul de oameni, şi în coastă împuns cu sulița, cea 
Preacurată a strigat: Ce este aceasta Fiul meu? Ce Ţi-a răsplătit Ţie poporul cel 
nemulțumitor, în loc de cele ce le-ai făcut lor bine, şi Te grăbeşti, să mă laşi fără de 
Fiu prea iubite? Mă spărmântez îndurate de răstignirea Ta cea de bunăvoie. 


Stihoavna din Octoih. 


Slavă..., a sfinților, glasul al 8-lea 

Cine nu se va mira, cine nu va prea mări, cine nu va lăuda cu credinţă, minunile 
înţelepților şi măriţilor celor fără de arginți ? Că şi după sfântă mutarea lor, tuturor 
celor ce aleargă la dânşii le dau din destul tămăduiri. Şi cinstitele şi sfintele lor 
moaşte, izvorăsc dar de vindecări. O, însoţire sfântă! O, capete cinstite! O, înţe- 
lepciunea şi slava darului ce s-a dat vouă de la Dumnezeu. Pentru aceasta cu 


AS Au 


spre vindecarea sufletelor şi a trupurilor noastre. 
Și acum... a Născătoarei 


Stăpână primeşte rugăciunile robilor tăi şi ne mântuieşte pe noi, de toată nevoia şi 
necazul. 


A Crucii, a Născătoarei 

Podobie: Mucenicii Tăi Doamne... 

Nu pot suferi Fiule văzându-Te pe lemn adormit, pe Tine Cel ce dai priveghere 
tuturor; ca celor ce de demult pentru rodul neascultării adormise cu somn de pie- 
rzare, să le dai dumnezeiască şi mântuitoare priveghere, Fecioara a grăit plângând, 


pe care o mărim. 


Și cealaltă slujbă a Utreniei după rânduială, şi Otpustul. 

Canon de rugăciune către Sfinţii doctori fără de arginţi Cosma şi Damian, din 
Asia (1) 


Sfintii, Doctori fara de arginti Cosma si Damian, 


Troparul Sfinţilor doctori fără de arginţi Cosma şi Damian, din Asia, glasul al 8- 
lea: Sfinţilor cei fără de arginţi şi de minuni făcători, cercetaţi neputinţele noastre; 
în dar aţi luat, în dar daţi-ne nouă. 


Troparul Sfinţilor doctori fără de arginți Cosma şi Damian, din Asia, glasul 1: 
Doctorii cei înţelepţi ai lumii, de la Dumnezeu luând compătimirea, rugaţi-vă şi 
acum pentru noi cei ce strigăm: Doamne, mântuieşte poporul şi ţara aceasta şi 
slobozeşte sufletele noastre de cumplitele primejdii, pentru rugăciunile Născătoarei 
de Dumnezeu. 


Cântarea 1 
Irmos: Să cântăm toate popoarele Celui ce a mântuit pe Israel din robia cea amară 
a lui Faraon şi cu picioare neudate prin adâncul mării l-a povăţuit, cântare de 


biruinţă, că S-a prea slăvit. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 

Din harul Treimii celei stăpânitoare, doimea cea minunată şi cinstită luminată 
fiind, tuturor celor ce vin cu credinţă, tămăduiri le dă pururea izvorând. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


In taină învăţaţi fiind cuvintelor celor de viaţă purtătoare, ca nişte luminători în 
lume aţi strălucit, negura patimilor lesne alungând-o, cu căldura credinţei, prea 
fericiţilor. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Legii Mântuitorului plecându-se, toată dulceaţa patimii trupeşti au lepădat şi cu 
faptele bune sufletele mai strălucit luminându-şi în lume au strălucit cei vrednici de 
minuni. 

Stih: Preasfântă Născătoare de Dumnezeu, miluieşte-ne pe noi. 

Cel ce în pântecele tău S-a sălăşluit, Maica lui Dumnezeu, în tot omul negrăit S-a 
îmbrăcat, Fiul cel ce a strălucit din Tatăl fără de ani, Dumnezeu cel Prea înalt, 
Aceluia să-l cântăm, că S-a prea slăvit. 

Cântarea a 3-a 

Irmos: Întăreşte-mă pe mine, Hristoase, pe piatra cea neclintită a poruncilor Tale 
şi mă luminează cu lumina feţei Tale că nu este sfânt, fără numai Tu, lubitorule de 


oameni. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Pe izvoarele cele de tămăduiri şi curgerile dumnezeieştilor daruri, pe locaşurile 
cele prea strălucite ale luminii celei fără materie, toţi după vrednicie să-i lăudăm. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Ca cei ce vindecaţi patimile sufletelor şi ale trupurilor şi neputinţele celor ce vin la 
Voi, cu osârdie acum, prea cinstiţilor, ca nişte făcători de bine le vindecaţi. 

Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Împodobiţi fiind cu fapte bune roditoare, toată dulceaţa vieţii cea stricăcioasă 
lămurit aţi lepădat-o, privind neîncetat spre frumuseţea lui Dumnezeu. 


Stih: Preasfântă Născătoare de Dumnezeu, miluieşte-ne pe noi. 

In chipul nostru cel mai înainte neînchipuit S-a arătat, Născătoare de Dumnezeu, 
împreunându-Se Dumnezeirea cu Trup în pântecele tău cel prea sfânt, dumne- 
zeiască Mireasă. 


Cântarea a 4-a 


Irmos: Cunoscut-am, Atotputernice, iconomia Ta şi cu frică Te-am prea slăvit pe 
Tine, Mântuitorule. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Zicerii dumnezeieşti luminat urmând, nici străluciri de aur, nici argint, dumne- 
zeieştilor, nu aţi agonisit. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Strălucind cu dumnezeieşti minuni, cei fără de arginţi, tuturor le faceţi bine, har 
dăruindu-le. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Doctori înţelepţi v-aţi arătat la durerile patimilor, mâini fără răutate întinzând. 
Stih: Preasfântă Născătoare de Dumnezeu, miluieşte-ne pe noi. 


Să se pălmuiască acum feţele celor ce nu te mărturisesc pe tine, Născătoare de 
Dumnezeu, prea curată Stăpâna noastră. 


Cântarea a 5-a 

Irmos: De noapte mânecând Te lăudăm pe Tine, Hristoase, Cel ce eşti împreună 
fără de început cu Tatăl şi Mântuitorul sufletelor noastre, pace lumii dăruieşte, 
Iubitorule de oameni. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Ca nişte izvoare de Dumnezeu pornite, izvorâţi credincioşilor apele facerii de bine, 
tămăduind bolile sufletului şi ale trupului, măriţilor cei fără de arginţi. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Izvorul harului deschizându-l tuturor, cinstiților cei fără de arginţi, bună întărire 
împărțiți celor ce cu credinţă şi cu dragoste acum aleargă la voi. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Stelele cele prea luminoase şi prea înțelepte, care pământul în chip l-au făcut cer, 
cu urmarea strălucirii îngereşti, neîncetat ne luminează pe noi. 


Stih: Preasfântă Născătoare de Dumnezeu, miluieşte-ne pe noi. 


Mai înaltă te-ai arătat, pe Făcătorul tuturor Cel împreună fără de început cu Tatăl 
zămislind, Maică Fecioară şi născând lumii pe Mântuitorul şi Domnul. 


Cântarea a 6-a 


Irmos: Pe prooroc l-ai mântuit din chit, lubitorule de oameni şi pe mine Te rog 
scoate-mă din adâncul păcatelor. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Pe tămăduitorii cei spre mântuire, pe făcătorii de bine cei de Dumnezeu înţelepțiţi, 
pe dumnezeieştii Cosma şi Damian, cu osârdie să-i cinstim. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 

Curăţia păzind şi cu mintea împodobindu-se dumnezeieştii Cosma şi Damian, 
împreună cu Hristos se bucură acum. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Cu un gând vieţuind, cu un suflet pustnicind, împreună vi s-a încredinţat a ne da 
nouă tămăduiri. 
Stih: Preasfântă Născătoare de Dumnezeu, miluieşte-ne pe noi. 


Lumina cea neapropiată ai născut-o cu trup, Preacurată, care luminează lumea toată 
cu razele dumnezeirii. 


Condac, glasul al 2-lea: 
Podobie: Cele de sus căutând de tot necazul ne izbăvim, de Dumnezeu Născătoare. 


Har de tămăduiri luând, întindeţi sănătate celor ce sunt în nevoi, măriţi doctori fă- 
cători de minuni, dar cu cercetarea lor de către voi, cutezările vrăjmaşilor le-aţi 
potolit, lumea tămăduind cu minunile. 


Cântarea a 7-a 


Irmos: Pe tine Născătoare de Dumnezeu, cuptor înţelegător te cunoaştem noi cre- 
dincioşii că precum a mântuit pe cei trei tineri Cel Preaînalt şi pe mine, tot omul, în 
pântecele tău m-a înnoit, Dumnezeul părinţilor Cel Lăudat şi Prea slăvit. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Toţi v-aţi arătat ai lui Dumnezeu, cu dumnezeiască înţelepţire, toți larg încăpători 
pentru Dumnezeu, că lumea toată pentru Dumnezeu aţi lăsat, urmând urmelor 
Mântuitorului, prea măriţilor, cu dumnezeiască cuviinţă, pe Dumnezeul părinților 
noştri cinstind. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 

Doctori prea aleşi, vindecaţi mai presus de fire toate rănile celor neputincioşi, cu 
meşteşugirile cele de Taină ale doctoriei, scoateţi leacuri de mântuire din vistieriile 
cele dumnezeieşti şi lăudaţi pe Dumnezeu Cel Prea slăvit. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Cu cununa Împărăției Tale, Stăpâne şi cu stemă luminată ai împodobit cu bună 
cuviinţă, pe cei ce au iubit strălucirea cea nemăsurată a frumuseţii Tale, Hristoase 
iar credincioşilor pe aceştia i-ai arătat făcători de bine. 


Stih: Preasfântă Născătoare de Dumnezeu, miluieşte-ne pe noi. 


Răsăritul Cel de sus arătându-se pe pământ, te-ai arătat, Preacurată, întru totul 
cuviincioasă şi cu totul luminoasă, luminând lumea cu raze de curăţie şi trimițând 
întotdeauna credincioşilor luciri de minuni. 


Cântarea a 8-a 


Irmos: În cuptor tinerii lui Israel, ca într-o topitoare, cu podoaba dreptei credinţe, 
mai curat decât aurul au strălucit, grăind: Binecuvântaţi toate lucrurile Domnului 
pe Domnul, lăudați-L şi-L prea înălţaţi întru toți vecii. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Morți fiind pentru cele frumoase ale lumii acesteia şi boala iubirii de arginţi tăind- 
0, aţi fost numiţi, înţelepților, fără de arginţi, de către toţi cei ce strigă: toate 
lucrurile Domnului pe Domnul lăudați-L şi-L prea înălţaţi întru toți vecii. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


V-aţi făcut învederat părtaşi ai Vieţii celei veşnice, că cele frumoase ale vieţii celei 
stricăcioase le-aţi lăsat, cu un glas strigând: Binecuvântaţi toate lucrurile Domnului 
pe Domnul, lăudaţi-L şi-L prea înălţaţi întru toţi vecii. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 

Stăpâne Hristoase, mântuieşte pe toţi de neputinţele cele cumplite, pentru rugă- 
ciunile celor fără de arginţi şi îi învredniceșşte pururea ca într-un glas să strige către 
Tine: Binecuvântaţi toate lucrurile Domnului pe Domnul, lăudaţi-L şi-L. prea 
înălţați întru toţi vecii. 


Stih: Preasfântă Născătoare de Dumnezeu, miluieşte-ne pe noi. 

Bucurându-ne toţi credincioşii şi cu har întărindu-ne, cei ce suntem mântuiți prin 
Cel Născut al tău, Maică Fecioară, neîncetat strigăm: Binecuvântaţi toate lucrurile 
pe Domnul, lăudaţi-L şi-L prea înălţaţi întru toţi vecii. 


Cântarea a 9-a 


Irmos: Pe tine făclia cea luminoasă şi Maica lui Dumnezeu, mărirea cea prea stră- 
lucită şi mai înaltă decât toate făpturile, cu cântări te mărim. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Neîncetat să fericim cu cântări doimea cea înţeleaptă, care străluceşte raza Luminii 
celei înţelegătoare şi dă luminare tuturor. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Întărind sănătatea sufletească a credincioşilor, vindecaţi şi patimile trupului cele în- 
credințate puterii voastre, ca nişte izbăvitori pentru aceasta şi sunteţi pururea lău- 
daţi după vrednicie de toţi credincioşii. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Luminătorii cei de Dumnezeu luminaţi duhovniceşte luminează cerul cinstitei 
Biserici, strălucind acum cu revărsarea luminii. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Umplându-se de cinstita Treime, doimea cea de Dumnezeu chemată varsă tuturor, 
celor ce cu dragoste o fericim, daruri de vindecări. 

Stih: Preasfântă Născătoare de Dumnezeu, miluieşte-ne pe noi. 


Pe tine norul luminii şi chivot sfânt, uşa cea cu totul luminată a Soarelui celui 
Inţelegător, ca pe ceea ce eşti Născătoare de Dumnezeu, cu cântări te mărim. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Din cer luând de la Hristos darul tămăduirilor cu strălucire, toate patimile vindecaţi 
întotdeauna, că întru voi s-a arătat harul Duhului, lucrând puterea Dumnezeieştilor 
tămăduiri pentru aceasta şi bogăţia bunătăţilor celor nestricăcioase prin credinţă aţi 
dobândit, cu gând neprimitor de argint, de Dumnezeu purtătorilor cei fără de 
arginți rugaţi-vă lui Hristos Dumnezeu, iertare de greşeli să dăruiască celor ce 
prăznuiesc cu dragoste sfântă pomenirea voastră. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Dătători de tămăduiri, făcători de minuni şi sfeşnice purtătoare de Lumina lumi- 
nilor, tuturor v-aţi arătat cu harul Duhului că văpaia patimilor cu credinţa răcorind- 
0, gândul credincioşilor în ea încălziți, pentru aceasta, doctorie de suflete câştigând 
Dumnezeiască Biserica voastră, la ea scăpăm, de Dumnezeu purtătorilor cei fără de 
arginţi rugaţi-vă lui Hristos Dumnezeu, iertare de greşeli să dăruiască celor ce 
prăznuiesc cu dragoste sfântă pomenirea voastră. 


Sedelna Preasfintei Născătoare de Dumnezeu, glasul al 8-lea. Podobie: Pe Înţe- 
lepciunea şi Cuvântul în pântecele tău zămislind fără ardere, Maica lui Dumnezeu, 
în chip de negrăit ai născut pe Cel ce a făcut toate şi în braţele tale ai avut pe Cel ce 
ține toate şi la sân ai hrănit pe Cel ce hrăneşte lumea. Pentru aceasta, te rog pe tine, 
Preasfântă Fecioară, să mă izbăveşti de greşeli, când va fi să stau înaintea feţei 
Ziditorului meu, Stăpână Fecioară curată, atunci să-mi dăruieşti ajutorul tău, că pe 
tine te am nădejde eu, robul tău. 

Pe Împărăteasa, Maica Ziditorului tuturor, veniţi toţi credincioşii cu glasuri să o 
mărim şi lăudând-o, să strigăm: Ceea ce eşti pricina bucuriei, Fecioară cu totul 
lăudată, pe cei ce te cinstesc pe tine miluieşte-i şi-i acoperă cu rugăciunile tale că 
ai, ca o Maică a lui Dumnezeu, îndrăznire a te milostivi şi a da vindecare de boli, 
pentru aceasta strigăm către tine: roagă-te Fiului tău şi Dumnezeu să dăruiască 
iertare robilor tăi, celor ce cu cuviinţă se închină prea curatei naşterii tale. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Pe Mieluşelul şi Păstorul, pe Cruce dacă L-a văzut spânzurat cea curată, la cele 
dinlăuntru se rupea ca o Maică, grăind: vai mie, Lumina lumii, Dumnezeul meu şi 
Domnul; pentru ce suferi acestea de bunăvoie acum, vrând pe toţi pământenii să-i 
mântuieşti şi la Dumnezeiasca Viaţă să-i muţi, stricat fund Chipul Tău? Slăvesc 
Patimile Tale, Cel ce eşti fără de răutate, Doamne. Că după îndelungă răbdare ai 
suferit, pentru milostivirea îndurărilor, durerile tuturor cu rănile Tale vindecându- 
le. 

Canon de rugăciune către Sfinţii doctori fără de arginţi Cosma şi Damian, din 
Asia (2) 


ESOINHTA BRINSBH 
CB. AVS fa. CR Adda. 


Troparul Sfinţilor doctori fără de arginţi Cosma şi Damian, din Asia, glasul al 8- 
lea: Sfinţilor cei fără de arginţi şi de minuni făcători, cercetaţi neputinţele noastre; 
în dar aţi luat, în dar daţi-ne nouă. 


Troparul Sfinţilor doctori fără de arginți Cosma şi Damian, din Asia, glasul 1: 
Doctorii cei înţelepţi ai lumii, de la Dumnezeu luând compătimirea, rugaţi-vă şi 
acum pentru noi cei ce strigăm: Doamne, mântuieşte poporul şi ţara aceasta şi 
slobozeşte sufletele noastre de cumplitele primejdii, pentru rugăciunile Născătoarei 
de Dumnezeu. 


Cântarea 1 
Irmos: Pe voievozii cei tari, pe cele trei părți ale sufletului, Cel ce Te-ai născut din 
Fecioară întru adâncul nepătimirii, Te rog, îneacă-i. Pentru ca ie, ca într-o alăută 


în omorârea trupului, să-Ți cânt cântare de biruinţă. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 

Insoţire în chipul luminii a înţelepților celor fără de arginţi, Treimii celei cinstite, 
cu toţi cei aleşi stând înainte, roagă-te să se lumineze cei ce săvârşesc pomenirea ta 
cea de lumină purtătoare, cu dumnezeieştile străluciri ale Duhului. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Cu minte mai înaltă decât cei materialnici arătându-vă, strălucirile cele fără materie 
ale Duhului aţi luat, înţelepților sfinţi, pentru aceasta, întunericul bolilor dezlegaţi 
întotdeauna cu dumnezeieştile cercetări, cei ce sunteţi fără de arginți. 

Slavă Tatălui şi Fiului şi Sfântului Duh. 

Neadormitul ochi al sufletului agonisindu-vă, spre împlinirea dumnezeieştilor 
porunci ale lui Dumnezeu, pe cei ce dorm în neputinţe, măriţilor spre bunătate îi 
deşteptaţi cu harul milostivirilor, de Dumnezeu purtători cei fără de arginți. 

Şi acum şi pururea şi în vecii vecilor. Amin (a Născătoarei). 

Pe Mântuitorul şi Dumnezeu, din curat sângele tău, curată, L-ai Întrupat, Cel ce ne- 
a arătat nouă doctori patimilor noastre, Preacurată, izbăvitori şi calzi folositori în 
Duhul, pe cinstiţii cei fără de arginți. 

Cântarea a 3-a 


Irmos: Nu întru înţelepciune... 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Locaşul vostru cel dumnezeiesc, izvorând cu sfinţenie mir cu bun miros de 
tămăduiri prin ploile Duhului, patimile cele rău mirositoare le spală întotdeauna. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


În locaşurile cele Cereşti sălăşluindu-vă întotdeauna, cortul vostru îl arătaţi pururea 
izvor de tămăduiri, sfinților, cu harul Celui Atotputernic. 


Slavă Tatălui şi Fiului şi Sfântului Duh. 

Patimile trupului cu zăbala înfrânării înfrânându-le, aţi luat Razele Duhului cele 
foarte prisositoare, pentru aceasta aţi îmbogăţit lumea cu vindecările. 


Şi acum şi pururea şi în vecii vecilor. Amin (a Născătoarei). 


Mai frumoasă între femei pe tine Dumnezeu te-a ales şi din tine trupeşte, Curată, a 
Se naşte bine a voit, Cel ce Se odihneşte între Sfinţii Săi. 


Irmosul: Nu întru înţelepciune, în putere şi în bogăţie ne lăudăm ci întru Tine, 
Înţelepciunea Tatălui cea Ipostatică, Hristoase, ă nu este sfânt afară de Tine, lubi- 
torule de oameni. 

Cântarea a 4-a 

Irmos: Cel ce şade în mărire pe Scaunul Dumnezeirii, pe nor uşor a venit lisus cel 
mai presus de Dumnezeire, prin palmă curată şi a mântuit pe cei ce cântă: Slavă 


Hristoase, puterii 'Tale. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Cu lucrări purtătoare de viaţă şi dând şi de la voi totul, patimile cele de moarte 
aducătoare oamenilor le vindecaţi, cei ce sunteţi stâlpi luminoşi, turnuri ne- 


clătinate, dumnezeieşti viţe ale Viei celei adevărate. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Sânii Bisericii, care varsă lapte de tămăduiri, luminaţii cei fără de arginţi, cei ce 
hrănesc pe toţi cu dumnezeieşti mâncăruri, să fie lăudaţi cu cântări de bucurie. 


Slavă Tatălui şi Fiului şi Sfântului Duh. 


Tămăduire s-a arătat locaşul vostru, sfinților; celor viforâţi liman neviforât şi de 
mântuire, la care alergând toţi, luăm linişte şi izbăvire de cele rele. 


Şi acum şi pururea şi în vecii vecilor. Amin (a Născătoarei). 

Invredniceşte-ne, Fecioară, de milostivirea ce este întru tine, ceea ce ai născut pe 
Cuvântul unul cu adevărat Cel prea îndurat; Cel ce pe sfinţi milostivi tămăduitori 1- 
a arătat şi de minuni făcători marginilor. 


Cântarea a 5-a 
Irmos: Spăimântatu-s-au toate de dumnezeiască mărirea ta că tu, Fecioară neispi- 
tită de nuntă, ai avut în pântece pe Dumnezeu Cel peste toate şi ai născut pe Fiul 


Cel fără de ani, cel ce dăruieşte pace tuturor celor ce te laudă pe tine. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Cu dumnezeieştile străluciri lămuriţi fiind luminaţi, toată lumea aţi înconjurat, pe 
toți oamenii luminând, întunericul patimilor alungând, pe demoni scoțând, de 


Dumnezeu purtătorilor cei fără de arginți. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Ca doi luminători luminați pământul, fiind mişcaţi de Duhul, purtătorilor de 
Dumnezeu, toată făptura înconjurând şi pe cei din patul durerilor cercetând şi din 
nevoi ridicând. 

Slavă Tatălui şi Fiului şi Sfântului Duh. 

Celor bolnavi vindecare, dând tămăduire de patimi fără de argint, tuturor v-aţi 
arătat mari folositori, tuturor ajutători după Dumnezeu, tuturor sprijinitori de 
Dumnezeu purtătorilor cei fără de arginţi. 

Şi acum şi pururea şi în vecii vecilor. Amin (a Născătoarei). 

Pe Înţelepciunea lui Dumnezeu cea ipostatică ai născut, prea curată Fecioară de 
Dumnezeu Născătoare, ceea ce pe sfinți prea înţelepţi i-ai arătat, prin care 
întărâtarea celui înţelept în răutate a căzut şi meşteşugirile lui cele cumplite. 


Cântarea a 6-a 


Irmos: Jertfi-voi Ție cu glas... 

Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Nu cu meşteşug omenesc, ci cu dumnezeiescul har curăţiţi bolile oamenilor, 
măriților pentru aceasta, după datorie lăudându-vă, pe voi vă fericim. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Cu dragostea către Hristos, de Dumnezeu purtătorilor, fiind legaţi, toată răutatea 
demonilor o dezlegaţi cu dumnezeiescul har, pentru aceasta săvârşim pomenirea 
voastră. 

Slavă Tatălui şi Fiului şi Sfântului Duh. 

Ca cei ce sunteţi odraslele Viei celei dumnezeieşti, izvorând vin de tămăduiri nouă 
celor ce suntem întru mâhnirea bolilor, de veselie ne umpleţi pe noi, voi cei fără de 
arginți. 

Și acum şi pururea şi în vecii vecilor. Amin (a Născătoarei). 

Locaş curat te-a lucrat pe tine, Stăpână curată, Cuvântul cel Preacurat, pe acest 
dumnezeiesc locaş, cei ce tămăduiesc fără de arginţi îl măresc pururea, cu semne şi 


cu minuni. 


Irmosul: Jertfi-voi Ție cu glas de laudă, Doamne, strigă către Tine Biserica, de 
sângele demonilor curăţindu-se, cu sângele cel curs prin milostivire din coasta Ta. 


Condac glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Har de tămăduiri luând, întindeţi sănătate celor ce sunt în nevoi, măriţi doctori fă- 
cători de minuni, dar cu cercetarea lor de către voi, cutezările vrăjmaşilor le-aţi 


potolit, lumea tămăduind cu minunile. 


Cântarea a 7-a 

Irmos: În cuptorul din Babilon, tinerii lui Avraam, fiind aprinşi de dorul dreptei 
credinţe mai mult decât de văpaia focului, au strigat: Binecuvântat eşti în Biserica 
Slavei Tale, Doamne! 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Deschizând sfinţii izvorul cel de Dumnezeu dat, tuturor izvorăsc râuri de curate 
tămăduiri, spălând întinăciunile patimilor şi răutatea cea pierzătoare a demonilor. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Doimea cea vrednică de laudă a celor fără de arginți ai Tăi, întărită fiind cu harul 
cel întăritor al Duhului, sănătate celor neputincioşi întotdeauna dăruieşte, Cu- 
vântule al lui Dumnezeu, Inţelepciunea şi Puterea. 

Slavă Tatălui şi Fiului şi Sfântului Duh. 

Singur eşti Sfânt, Cel ce prea măreşti pe sfinții Tăi, că printr-înşii scapi lumea de 
primejdii şi luminezi pe cei ce strigă: Binecuvântat eşti în Biserica Slavei Tale, 
Doamne. 

Şi acum şi pururea şi în vecii vecilor. Amin (a Născătoarei). 

Toiag din rădăcina lui lesei ai răsărit Marie, ceea ce ai odrăslit floare pe Hristos, 
Cel ce a împodobit ca şi cu nişte flori cu minunile pe slujitorii Săi, cei fără de 
arginți. 

Cântarea a 8-a 


Irmos: Mâinile întinzându-şi... 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Goi de toată răutatea vrăjmaşului v-aţi arătat, sfinţilor, prin Dumnezeiescul Duh, 
făcându-vă îmbrăcăminte de mântuire şi haină de iertare şi de cele rele schimbare 
nouă, celor ce strigăm: toate lucrurile lăudaţi pe Domnul. 

Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Prin credinţă făcându-vă fii ai lui Dumnezeu, Sfinţilor Damian şi Cosma, acum aţi 
aflat părintească moştenire şi cereasca desfătare şi cu adevărat luminată lucrarea 


minunilor şi strigaţi: toate lucrurile lăudaţi pe Domnul. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Cu picăturile voastre cele de Dumnezeu lucrătoare, întinăciunea noastră cea 
sufletească o spălaţi şi îndepărtați bolile cele cu durere, sfinților, împrăştiind por- 
nirile demonilor, ca nişte ocrotitori şi ca nişte tămăduitori ai noştri prea milostivi. 
Binecuvântăm pe Tatăl, pe Fiul şi pe Sfântul Duh, Dumnezeu. 

Ca nişte crini, ca nişte flori înţelegătoare, ca nişte trandafiri cu Duhul împodobiţi, 
v-aţi arătat nouă, sfinților, dând bună mireasmă din voi şi depărtând mirosul greu al 
patimilor de la cei ce strigă: toate lucrurile lăudaţi pe Domnul. 

Şi acum şi pururea şi în vecii vecilor. Amin (a Născătoarei). 

Omorâtu-s-a moartea întru tine, că ai născut, Preacurată, Viaţa cea Ipostatică, pe 
Hristos Domnul, Cel ce a arătat ocrotitori vieţii noastre pe tămăduitorii cei fără de 
arginţi, care strigă: Binecuvântaţi toate lucrurile Domnului pe Domnul. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Mâinile întinzându-şi Daniel în groapă, gurile leilor cele deschise le-a încuiat, iar 
tinerii cei iubitori de dreaptă credinţă au stins puterea focului, încingându-se cu 
fapta bună şi strigând: Binecuvântaţi toate lucrurile Domnului pe Domnul. 


Cântarea a 9-a 


Irmos: Eva prin boala neascultării... 

Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


lată acum ce este bun, sau ce este plăcut, precum este scris, fără numai a locui fraţii 
într-un gând, în locuri luminoase în locaşurile Cereşti, în Slava cea neveştejită pe 
care acum după vrednicie îi fericim. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Cât este de mare această casă, împodobită fiind în toate zilele cu minuni, unde 
pururea venind voi, Sfinților Cosma şi Damian, cei ce sunteţi vrednici de minune, 
celor ce au nevoie le daţi sănătate, pentru aceasta după vrednicie vă fericim. 


Stih: Sfinţilor doctori fără de arginţi Cosma şi Damian, rugaţi-vă lui Dumnezeu 
pentru noi. 


Astăzi împreună se bucură cu noi, fericiților, întru pomenirea voastră îngerii, 
dumnezeieştii apostoli, proorocii, cuvioşii şi toţi drepţii, cu care împreună cu bu- 
curie sălăşluindu-vă, pentru lume rugați-vă. 


Slavă Tatălui şi Fiului şi Sfântului Duh. 


Doime dumnezeiască şi de lumină strălucitoare, cei fără de arginţi, purtători de 
Dumnezeu prea cinstiţi, cereţi iertare de greşeli, îndreptare vieţii şi scăpare de toate 
cele rele, pentru cei ce vă laudă pe voi întotdeauna. 


Și acum şi pururea şi în vecii vecilor. Amin (a Născătoarei). 


Te-ai făcut locaş curat Luminii Celui ce toate le-a luminat şi pe sfinţi purtători de 
lumină i-a arătat, cei ce întunericul patimilor celor stricătoare de suflet acum l-au 
alungat cu Duhul, Preacurată, una mult lăudată. 


Irmosul: Eva prin boala neascultării a adus blestem înlăuntru, iar tu, Fecioară de 
Dumnezeu Născătoare, prin Odrasla purtării în pântece ai înflorit lumii bine- 
cuvântarea, pentru aceasta toți te mărim. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 

hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Din cer luând de la Hristos darul tămăduirilor cu strălucire, toate patimile vindecaţi 
întotdeauna, că întru voi s-a arătat harul Duhului, lucrând puterea dumnezeieştilor 
tămăduiri pentru aceasta şi bogăţia bunătăţilor celor nestricăcioase prin credinţă aţi 
dobândit, cu gând neprimitor de argint, de Dumnezeu purtătorilor cei fără de 
arginţi rugaţi-vă lui Hristos Dumnezeu, iertare de greşeli să dăruiască celor ce pră- 
znuiesc cu dragoste sfântă pomenirea voastră. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău ză- 
mislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară cu- 
rată, atunci să-mi dăruieşti ajutorul tău, că pe tine te am nădejde eu, robul tău. 


Dătători de tămăduiri, făcători de minuni şi sfeşnice purtătoare de Lumina lumi- 
nilor, tuturor v-aţi arătat cu harul Duhului că văpaia patimilor cu credinţa răcorind- 
O, gândul credincioşilor în ea încălziţi, pentru aceasta, doctorie de suflete câştigând 
dumnezeiască Biserica voastră, la ea scăpăm, de Dumnezeu purtătorilor cei fără de 
arginți rugaţi-vă lui Hristos Dumnezeu, iertare de greşeli să dăruiască celor ce 
prăznuiesc cu dragoste sfântă pomenirea voastră. 


Sedelna Preasfintei Născătoare de Dumnezeu, glasul al 8-lea. Podobie: Pe Înţe- 
lepciunea şi Cuvântul în pântecele tău zămislind fără ardere, Maica lui Dumnezeu, 
în chip de negrăit ai născut pe Cel ce a făcut toate şi în braţele tale ai avut pe Cel ce 
ține toate şi la sân ai hrănit pe Cel ce hrăneşte lumea. Pentru aceasta, te rog pe tine, 
Preasfântă Fecioară, să mă izbăveşti de greşeli, când va fi să stau înaintea feţei 
Ziditorului meu, Stăpână Fecioară curată, atunci să-mi dăruieşti ajutorul tău, că pe 
tine te am nădejde eu, robul tău. 


Pe Împărăteasa, Maica Ziditorului tuturor, veniţi toți credincioşii cu glasuri să o 
mărim şi lăudând-o, să strigăm: Ceea ce eşti pricina bucuriei, Fecioară cu totul 
lăudată, pe cei ce te cinstesc pe tine miluieşte-i şi-i acoperă cu rugăciunile tale că 
ai, ca o Maică a lui Dumnezeu, îndrăznire a te milostivi şi a da vindecare de boli, 
pentru aceasta strigăm către tine: roagă-te Fiului tău şi Dumnezeu să dăruiască 
iertare robilor tăi, celor ce cu cuviinţă se închină prea curatei naşterii tale. 


Ar Dr dr dr dr dr Dr dr de De Dr dr dr De De dr dr A Je dr dr A A 


Xp XP XP IP 3 3 3 2 2 e IP 3 3 2 E 0 E IE 5 II IP e XX XX 


Je De De de De Dr De e De De de De Dr de De De De De De de de e Ar A rd 


XP PP 2 0 E E IE IP IP 3 5 IE IE II IE E XX 


Sedelna Sfintei Cruci şi a Preasfintei Născătoare de Dumnezeu, glasul al 8-lea. Po- 
dobie: Pe Înţelepciunea şi Cuvântul în pântecele tău zămislind fără ardere, Maica 
lui Dumnezeu, în chip de negrăit ai născut pe Cel ce a făcut toate şi în braţele tale 
ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Pe Mieluşelul şi Păstorul, pe Cruce dacă L-a văzut spânzurat cea curată, la cele 
dinlăuntru se rupea ca o Maică, grăind: vai mie, Lumina lumii, Dumnezeul meu şi 
Domnul; pentru ce suferi acestea de bunăvoie acum, vrând pe toţi pământenii să-i 
mântuieşti şi la Dumnezeiasca Viaţă să-i muţi, stricat fiind Chipul Tău? Slăvesc 
Patimile Tale, Cel ce eşti fără de răutate, Doamne. Că după îndelungă răbdare ai 
suferit, pentru milostivirea îndurărilor, durerile tuturor cu rănile Tale vindecându- 
le. 

Acatistul Sfinţilor cuvioşi Cosma şi Damian (doctorii fără de plată, fără de 
arginţi, din Asia) 


| Noiembrie  Î Noiembrie 


Sfântul Doctor fără de arginți 
Sfântul Doctor fără de arginţi 


OMA Amian 


prăznuire la 1 noiembrie 


Sfinţii cuvioşi Cosma şi Damian sunt consemnați ca sfinţii doctori, tămăduitori de 
toată boala, supranumiţi şi „fără de arginţi”, că nu luau plată pentru toate cele ce le 
săvârşeau. Să nu se confunde cu alţi Cosma şi Damian, mucenici din Roma, ce se 
prăznuiesc la 1 iulie. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 


Ar Dr dr dr dr dr Dr dr de De Dr dr dr de De dr dr A de dr dr A A 


Xp PP PP 0 E IE IP IP 3 IE E IE II IE E E XX 


Dr fe Ar Dr De dr de Dr De dr dr Dr De dr dr De de dr dr e De de dr A d 


XP PP 0 E E IE IP IP 3 e E IE II E E XX 


Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


După obişnuitul început se zice Troparul din Minei, apoi: 


Condacul 1 

Cutremurătoare sunt bolile şi neputinţele, care în adâncul păcatelor din noi sălă- 
şluiesc şi doar milostivirea celor sfinţi, ce păcatul l-au biruit, şi nouă mângâiere şi 
tămăduire ne aduce. Acest dar având, cu cinstire cântăm: Bucurați-vă, Sfinţilor 
Cosma şi Damian, doctori fără de arginţi! 


Icosul 1 

Sfinţilor Cosma şi Damian, sunteţi cunoscuţi ca mari Sfinţi tămăduitori de toată 
boala şi neputinţa, ca „dar din dar”, care plată nu luaţi, ci pe Dumnezeu să-L iubim 
voi înşivă ne rugaţi. 

Bucuraţi-vă, darul lui Dumnezeu revărsat peste lume; 

Bucuraţi-vă, mila de sus coborâtă pe Pământ; 

Bucuraţi-vă, mângâietorii suferinţei; 

Bucuraţi-vă, alinătorii durerilor celor amarnice; 

Bucuraţi-vă, oamenii îngeri; 

Bucuraţi-vă, slujitorii ce nu vă scârbiţi de stricăciune; 

Bucuraţi-vă, că ne curăţaţi de răni, ca doctori; 

Bucuraţi-vă, că ne daţi alifia credinţei; 

Bucuraţi-vă, că ne daţi medicamentul pocăinţei; 

Bucuraţi-vă, că ne primiţi cu harul de sus; 

Bucuraţi-vă, că prin Apa - Hristos ne spălaţi; 

Bucuraţi-vă, Sfinţilor Cosma şi Damian, doctori fără de arginţi! 


Condacul al 2-lea 

Din tinereţe cele sfinte aţi urmat, şi tot păcatul l-aţi îndepărtat, şi aşa voi înşivă de 
boli aţi scăpat, dar din care şi noi luăm, în cântarea de: Aliluia! 


Icosul al 2-lea 

Moştenirea grea a păcatelor aduce şi moştenirea bolilor, ce ca nişte spini adânc 
înfipți cu greu se scot doar de voi, sfinților ai lui Dumnezeu. 
Bucuraţi-vă, aleşii lui Dumnezeu pentru lume; 

Bucuraţi-vă, vasele apei dumnezeieşti tămăduitoare; 

Bucuraţi-vă, vasele de leacuri sfinte; 

Bucuraţi-vă, mirul PreaSfântului Duh; 

Bucuraţi-vă, mirul vindecător; 

Bucuraţi-vă, cu adevărat doctori lui Hristos; 

Bucuraţi-vă, ai tuturor miluitori; 

Bucuraţi-vă, pentru toţi cerească cercetare; 

Bucuraţi-vă, pentru toţi slujire; 

Bucuraţi-vă, sfinților de minuni făcători; 

Bucuraţi-vă, sfinților în toate ajutători; 

Bucuraţi-vă, Sfinţilor Cosma şi Damian, doctori fără de arginţi! 


Condacul al 3-lea 
In tot ţinutul eraţi cunoscuţi ca doctorii cei de taină, şi aşa vestirea lui Hristos ca şi 
apostolii aţi făcut, în cântarea de: Aliluia! 


Icosul al 3-lea 

Lumea căzută în păcat cu ochii a orbit, cu sufletul s-a slăbănogit, cu trupul s-a stri- 
cat, şi ţepuşa morţii a primit. 

Bucuraţi-vă, bogăţie de daruri dumnezeieşti; 

Bucuraţi-vă, daruri cereşti pe Pământ; 

Bucuraţi-vă, aleşii dintre oameni; 

Bucuraţi-vă, cei aleşi de însuşi Hristos; 

Bucuraţi-vă, că Dumnezeu v-a văzut sufletul curat; 

Bucuraţi-vă, că în pământul vostru bun sămânţa Sa a semănat; 
Bucuraţi-vă, că aţi crescut chiar între spinii păgâni; 

Bucuraţi-vă, că flori de leac aţi răsărit; 

Bucuraţi-vă, că plante tămăduitoare aţi devenit; 

Bucuraţi-vă, ai tuturor doctori iscusiţi; 

Bucuraţi-vă, doctorii cei sfinţi; 

Bucuraţi-vă, Sfinţilor Cosma şi Damian, doctori fără de arginţi! 


Condacul al 4-lea 

Multa rugăciune a mamei voastre Teodotia v-a crescut în credinţa lui Hristos, şi 
aşa rod de rugăciune şi voi v-aţi făcut, în cântarea de: Aliluia! 


Icosul al 4-lea 

Aţi mers şi la şcolile înalte de meşteşug doctoricesc, dar aţi avut peste aceasta darul 
creştinesc, prin care tămăduitori vestiți aţi devenit. 

Bucuraţi-vă, că darul lui Hristos v-a făcut tămăduitori; 

Bucuraţi-vă, că ştiinţa omenească aţi copleşit; 

Bucuraţi-vă, că ştiinţa doctoricească cu darul de sus aţi depăşit; 
Bucuraţi-vă, că prin Duhul cel PreaSfânt tămăduiţi; 

Bucuraţi-vă, că prin cuvântul lui Hristos bolile dezlegaţi; 

Bucuraţi-vă, că prin binecuvântarea dumnezeiască legăturile desfaceţi; 
Bucuraţi-vă, că prin numele lui Hristos toate le faceţi; 

Bucuraţi-vă, că prin numele Său tainic lucraţi; 

Bucuraţi-vă, că altă ştiinţă aveţi; 

Bucuraţi-vă, că doctori de dar sfânt sunteţi; 

Bucuraţi-vă, că prin darul dumnezeiesc minuni faceţi; 

Bucuraţi-vă, Sfinţilor Cosma şi Damian, doctori fără de arginţi! 


Condacul al 5-lea 
Minunatul vostru dar de tămăduitori pe toţi îi mira, dar voi mărturiseaţi credinţa lui 
Hristos, Izvorul cel mare al darurilor pe Pământ, în cântarea de: Aliluia! 


Icosul al 5-lea 

Și mai mult dăruitori v-aţi arătat, că niciodată plată nu aţi luat, ci tuturor ,, dar din 
dar ” aţi dat, din iubirea lui Dumnezeu cea necuprinsă. 
Bucuraţi-vă, doctorii cei fără plată; 

Bucuraţi-vă, doctorii darului lui Hristos; 

Bucuraţi-vă, că rugăciunea vă era primul leac; 

Bucuraţi-vă, că pocăinţa vă era prima curăţire; 

Bucuraţi-vă, că iubirea vă era alifia; 

Bucuraţi-vă, că milostivirea vă era bandajele; 

Bucuraţi-vă, că în puterea credinţei firea aţi copleşit; 

Bucuraţi-vă, că aşa minuni peste fire aţi săvârşit; 

Bucuraţi-vă, că darul de sus în toate L-aţi mărturisit; 

Bucuraţi-vă, că doar prin dar toate le-aţi făcut; 

Bucuraţi-vă, cu adevărat doctorii cei sfinţi; 

Bucuraţi-vă, Sfinţilor Cosma şi Damian, doctori fără de arginţi! 


Condacul al 6-lea 

Peste tot ca nişte îngeri pământeşti aţi mers şi pe toţi săracii 1-aţi miluit, pe bolnavi 
i-aţi cercetat, pe neputincioşi i-aţi întărit, şi tuturor pe Hristos L-aţi vestit, în cân- 
tarea de: Aliluia! 


Icosul al 6-lea 

Lumea căzută în păcat a căzut şi în boli grele, în groaza morţii şi a suferinţei, şi 
nicăieri mângâiere nu este, decât la voi, sfinții milostivirii lui Dumnezeu. 
Bucuraţi-vă, alinătoriu celor suferinzi; 

Bucuraţi-vă, nădejdea celor lipsiţi; 

Bucuraţi-vă, că răspundeţi mereu la rugăciunea celor bolnavi; 
Bucuraţi-vă, că veniți nevăzut la toţi cei în dureri; 

Bucuraţi-vă, doctorii patimilor ascunse; 

Bucuraţi-vă, că nu vă scârbiţi de stricăciunea nimănui; 

Bucuraţi-vă, că slujiți pe toţi cu bunătate; 

Bucuraţi-vă, că pe toţi îi aveţi cu îngăduinţă; 

Bucuraţi-vă, că şi pe cei răi îi ajutaţi; 

Bucuraţi-vă, că pe toți îi primiţi; 

Bucuraţi-vă, că mila o puneţi mai presus de toate; 

Bucuraţi-vă, Sfinţilor Cosma şi Damian, doctori fără de arginţi! 


Condacul al 7-lea 
Ca şi odinioară şi pe noi ne tămăduiţi, şi din slava de sus pe Pământ coborâţi şi 
slujitorii lumii vă faceţi, în cântarea de: Aliluia! 


Icosul al 7-lea 

Păcatul în lume s-a înmulțit, şi bolile şi mai mult s-au răspândit, şi suferinţe cum- 
plite s-au ivit, dar şi voi, ca nişte milostivi cereşti, nu lipsiți. 
Bucuraţi-vă, străjerii cei sfinţi ai bolnavilor; 

Bucuraţi-vă, mila lui Dumnezeu necontenită; 

Bucuraţi-vă, că prin voi El ne trimite tămăduirea; 

Bucuraţi-vă, luptătorii cu păcatul; 

Bucuraţi-vă, că prin lăsarea păcatului şi boala slăbeşte; 
Bucuraţi-vă, că păcătuind, boala mereu revine; 

Bucuraţi-vă, că ne învăţaţi iscusita duhovnicie; 

Bucuraţi-vă, că ne daţi doctoriile cele folositoare; 

Bucuraţi-vă, doctorii sufleteşti şi trupeşti; 

Bucuraţi-vă, doctorii biruitori ai păcatului; 

Bucuraţi-vă, doctorii sfinţeniei tămăduitoare; 

Bucuraţi-vă, Sfinţilor Cosma şi Damian, doctori fără de arginţi! 

Condacul al 8-lea 

Pentru neputinţele noastre şi slaba credință ce o avem, adesea şi cele fireşti le 
folosiţi, dar tainic, cu darul dumnezeiesc, minunile le săvârşiţi, în cântarea de: 
Aliluia! 


Icosul al 8-lea 

Băuturi, plante, rădăcini şi alte forme de leacuri vă sunt doar prilejuri prin care cre- 
dinţa ne-o treziţi şi nădejdea ne-o dezvăluiţi, ca la curățirea de păcate să trecem. 
Bucuraţi-vă, doctorii sufletului întunecat; 

Bucuraţi-vă, doctorii trupului pătimaş; 

Bucuraţi-vă, că mult v-aţi nevoit cu neputinţa lumii; 

Bucuraţi-vă, că pe toţi credinţa 1-aţi învăţat; 

Bucuraţi-vă, că la închinare pe toți 1-aţi chemat; 

Bucuraţi-vă, că la Biserica lui Hristos i-aţi adunat; 

Bucuraţi-vă, mustrătoriu pentru tot păcatul; 

Bucuraţi-vă, mustrătorii desfrâului mai cu precădere; 

Bucuraţi-vă, că şi pe mâncăcioşi îi certaţi; 

Bucuraţi-vă, că pe băutori îi pedepsiţi; 

Bucuraţi-vă, doctorii pentru toate năravurile rele; 

Bucuraţi-vă, Sfinţilor Cosma şi Damian, doctori fără de arginţi! 


Condacul al 9-lea 
In toate ţinuturile v-aţi făcut cunoscuţi ca oamenii cei sfinţi ai lui Dumnezeu, şi aşa 
peste tot credincioşii s-au adunat şi noi biserici s-au zidit, în cântarea de: Aliluia! 


Icosul al 9-lea 

Cei răi şi nemilostivi erau descoperiţi, şi viclenule lor li se dădeau pe faţă, că apo- 
stoliui săracilor şi ai celor necăţiţi v-aţi arătat. 

Bucuraţi-vă, ai Bisericii lui Hristos lucrători; 

Bucuraţi-vă, păstori şi doctori totodată; 

Bucuraţi-vă, că turma lui Hristos bine păstoriţi; 

Bucuraţi-vă, că de boli o tămăduiţi; 

Bucuraţi-vă, că de răni o vindecaţi; 

Bucuraţi-vă, că de lupii răpitori o păziţi; 

Bucuraţi-vă, că şi oile rătăcite le căutaţi; 

Bucuraţi-vă, că şi pe necredincioşi îi miluiţi; 

Bucuraţi-vă, ai tuturor primitori; 

Bucuraţi-vă, către toţi binevoitori; 

Bucuraţi-vă, cu adevărat sfinţii lui Dumnezeu; 

Bucuraţi-vă, Sfinţilor Cosma şi Damian, doctori fără de arginţi! 

Condacul al 10-lea 

Adesea oprelişti şi împotriviri aţi avut de la necredincioşii păgâni, care nu sufereau 
lumina credinţei lui Hristos, dar şi pe aceştia i-aţi îmblânzit, în cântarea de: 
Aliluia! 


Icosul al 10-lea 

Chiar bătăi şi vătămări de la hoţi şi tâlhari aţi suferit, aceştia crezând că aveţi bani 
şi comori, dar cu adevărat doctorii fără plată v-aţi dovedit. 
Bucuraţi-vă, sărăcia sfântă a lui Hristos; 

Bucuraţi-vă, sărăcia şi de tot păcatul; 

Bucuraţi-vă, podoabele virtuților; 

Bucuraţi-vă, cununile sfinţeniei; 

Bucuraţi-vă, ai lumii luceferi strălucitori; 

Bucuraţi-vă, ale Luminii sfeşnice; 

Bucuraţi-vă, cei de la care şi noi lumină luăm; 

Bucuraţi-vă, că şi în candelele noastre o punem; 

Bucuraţi-vă, că ne sunteţi uleiul alinător; 

Bucuraţi-vă, mirul bine mirositor; 

Bucuraţi-vă, buna mireasmă peste stricăciunea lumii; 
Bucuraţi-vă, Sfinţilor Cosma şi Damian, doctori fără de arginţi! 


Condacul al 11-lea 
Și noi, sfinților doctori fără de arginţi, cinstire vă aducem, că de darurile voastre 
toată Biserica s-a împodobit şi izvor de vindecări s-a făcut, în cântarea de: Aliluia! 


Icosul al 11-lea 

În toate sfintele rugăciuni şi voi sunteţi pomeniţi şi darurile voastre mereu se re- 
varsă peste noi, cei bolnavi şi neputincioşi: 

Bucuraţi-vă, izvoarele vindecătoare ale Bisericii lui Hristos; 
Bucuraţi-vă, apa credinţei; 

Bucuraţi-vă, apa tămăduitoare; 

Bucuraţi-vă, nume de sfântă pomenire; 

Bucuraţi-vă, nume de grabnică chemare; 

Bucuraţi-vă, sfinților de toţi rugaţi; 

Bucuraţi-vă, doctori de mare nevoie; 

Bucuraţi-vă, doctorii mulțimii neştiutoare; 

Bucuraţi-vă, doctorii, îngerii albi pământeni; 

Bucuraţi-vă, că şi de duhurile necurate ne izbăviţi; 

Bucuraţi-vă, sfinţilor, iubiții noştri sfinţi; 

Bucuraţi-vă, Sfinţilor Cosma şi Damian, doctori fără de arginţi! 

Condacul al 12-lea 
Din slava de sus, unde acum vă odihniţi, după multele voastre osteneli, şi acum 
spre noi priviţi şi rugile noastre le ascultați, în cântarea de: Aliluia! 


Icosul al 12-lea 

Și de sfintele voastre moaşte mult ne bucurăm, prin care comoară cerească pe Pă- 
mânt avem, ca arvuna nemuririi Împărăției lui Hristos. 
Bucuraţi-vă, sfinților deodată cu toţi sfinții; 

Bucuraţi-vă, sfinţii de care avem cea mai multă nevoie; 
Bucuraţi-vă, ai Bisericii neîncetaţi lucrători; 

Bucuraţi-vă, şi neconteniţii slujitori ai lumu; 

Bucuraţi-vă, secerătorii holdei creştine; 

Bucuraţi-vă, că mereu de neghine o curăţaţi; 

Bucuraţi-vă, că şi de spini o scăpaţi; 

Bucuraţi-vă, roduri de grâu curat; 

Bucuraţi-vă, prinosuri sfinte urcate la cer; 

Bucuraţi-vă, daruri plăcute ale lui Dumnezeu; 

Bucuraţi-vă, sfinților, între sfinții noştri de aproape; 

Bucuraţi-vă, Sfinţilor Cosma şi Damian, doctori fără de arginţi! 


Condacul al 13-lea (de trei ori) 

Sfinţilor doctori fără de arginţi, Cosma şi Damian, nume de mare cinstire şi pentru 
noi sunteţi, şi aşa îndrăznim să vă rugăm şi pe noi să ne cercetaţi şi în bolile noa- 
stre să ne întăriţi, ca de păcat curăţaţi, adevărata vindecare să dobândim, în cân- 
tarea de: Aliluia! 


Se citesc apoi din nou: 


Icosul 1 

Sfinților Cosma şi Damian, sunteţi cunoscuţi ca mari Sfinţi tămăduitori de toată 
boala şi neputinţa, ca „dar din dar”, care plată nu luaţi, ci pe Dumnezeu să-L iubim 
voi înşivă ne rugaţi. 

Bucuraţi-vă, darul lui Dumnezeu revărsat peste lume; 

Bucuraţi-vă, mila de sus coborâtă pe Pământ; 

Bucuraţi-vă, mângâietorii suferinţei; 

Bucuraţi-vă, alinătorii durerilor celor amarnice; 

Bucuraţi-vă, oamenii îngeri; 

Bucuraţi-vă, slujitorii ce nu vă scârbiţi de stricăciune; 

Bucuraţi-vă, că ne curăţaţi de răni, ca doctori; 

Bucuraţi-vă, că ne daţi alifia credinţei; 

Bucuraţi-vă, că ne daţi medicamentul pocăinţei; 

Bucuraţi-vă, că ne primiţi cu harul de sus; 

Bucuraţi-vă, că prin Apa - Hristos ne spălaţi; 

Bucuraţi-vă, Sfinţilor Cosma şi Damian, doctori fără de arginţi! 


Condacul 1 

Cutremurătoare sunt bolile şi neputinţele, care în adâncul păcatelor din noi sălă- 
şluiesc şi doar milostivirea celor sfinţi, ce păcatul l-au biruit, şi nouă mângâiere şi 
tămăduire ne aduce. Acest dar având, cu cinstire cântăm: Bucuraţi-vă, Sfinţilor 
Cosma şi Damian, doctori fără de arginţi! 


(Extras din cartea: leromonah Ghelasie Gheorghe - Imnografie II - Acatistier 
ediţie îngrijită şi adăugită de Ierom. Ghelasie şi Ierom. Valerian - Editura 
Platytera, Colecţia Isihasm) 

Imnografie 


Troparul Sfinţilor doctori fără de arginţi Cosma şi Damian, din Asia: Sfinţilor cei 
fără de arginţi şi de minuni făcători, cercetaţi neputinţele noastre; în dar aţi luat, în 
dar daţi-ne nouă. 


Troparul Sfinţilor doctori fără de arginţi Cosma şi Damian, din Asia: Doctorii cei 
înţelepţi ai lumii, de la Dumnezeu luând compătimirea, rugaţi-vă şi acum pentru 
noi cei ce strigăm: Doamne, mântuieşte poporul şi ţara aceasta şi slobozeşte sufle- 
tele noastre de cumplitele primejdii, pentru rugăciunile Născătoarei de Dumnezeu. 


Condacul Sfinţilor doctori fără de arginți Cosma şi Damian, din Asia: Har de 
tămăduiri luând, întindeţi sănătate celor ce sunt în nevoi, măriţi doctori făcători de 
minuni. Dar cu cercetarea lor de către voi, cutezările vrăjmaşilor le-aţi potolit, 
lumea tămăduind cu minunile. 

de minuni Cosma şi Damian 


SruuŢii DocToBi 
FĂRĂ DE, ARCINŢI 


Sfinţii Cosma şi Damian erau fraţi, de neam din Asia, având tată păgân şi mamă 
creştină, anume Teodotia. Aceasta, după moartea bărbatului ei, a trăit în 
văduvie, având vreme liberă şi fără piedici şi a slujit cu sârguinţă lui Hristos, 
închinându-şi toată viaţa lui Dumnezeu. Ea s-a făcut ca văduva aceea pe care o 
lăuda Apostolul, când zicea că văduva cea adevărată şi singură nădăjduieşte spre 
Dumnezeu şi petrece în rugăciuni Şi în cereri, ziua şi noaptea. 


Deci, precum vieţuia Teodotia, cu plăcere de Dumnezeu, aşa îi învăţa şi pe iubiții 
săi fii, Cosma şi Damian, căci i-a hrănit cu buna învăţătură, în credinţa creştinească 
şi cu dulceaţa dumnezeieştii Scripturi, povăţuindu-i spre toată fapta bună. lar ei, 
venind în vârstă desăvârşită, petrecând în legea Domnului şi deprinzându-se în 
viața cea fără de prihană, S-au făcut ca doi luminători, strălucind pe pământ cu 
faptele cele bune. Pentru aceasta au şi luat de la Dumnezeu darul tămăduirii, 
dând sănătate sufletelor şi trupurilor, vindecând tot felul de boli, tămăduind 
toate neputinţele şi izgonind duhurile cele viclene. 


Dar ajutau nu numai oamenilor, ci şi dobitoacelor şi nu primeau nimic pentru 
aceasta de la nimeni, căci toate acestea le făceau nu pentru avere, adică să se 
îmbogăţească cu aur şi cu argint, ci pentru Dumnezeu, ca să arate către EI 
dragostea lor, prin dragostea cea către aproapele; nici nu doreau slava omenească 

prin aceste tămăduiri, ci slava lui Dumnezeu. Fi tămăduiau neputinţele pentru 
slava numelui Domnului lor, Care le-a dăruit puterea de a tămădui. Dar nu cu 
buruieni, ci cu numele Domnului izbăveau de boli, fără plată şi fără să aştepte 
mulţumire, împlinind porunca Celui ce a zis: În dar aţi luat, în dar să daţi. Pentru 
aceea au fost numiţi de cei credincioşi, doctori fără plată sau fără de arginţi. Asfel, 
petrecându-se viaţa lor cu bună credinţă, în pace s-au sfârşit. Şi nu numai în 
viața lor, ci şi după moarte s-au preamărit prin felurite minuni, pentru care se 
cinstesc de Biserică cu pomenirea cea de peste an, ca nişte calzi folositori şi 
doctori, apărători ai sufletelor şi trupurilor noastre. 


lar despre viaţa lor cea bună şi despre tămăduirea cea fără de plată, există o astfel 
de povestire: 


O femeie oarecare, cu numele Paladia, zăcând pe patul durerii de mulţi ani şi 
neavând nici un ajutor de la doctori, a auzit de aceşti sfinţi că tămăduiesc toate 
bolile, şi a trimis la dânşii cu rugăminte ca să vină la ea, căci era aproape de 
moarte. Sfinţii, ascultând rugămintea, au mers în casa ei şi îndată femeia, după 
credinţa sa, a dobândit tămăduire, prin venirea la dânsa a Sfinţilor doctori şi s-a 
făcut sănătoasă, Slăvind pe Dumnezeu, Cel ce a dăruit robilor Săi un dar al 
tămăduirii ca acesta. Fiind mulțumită de acea milă a doctorilor, a vrut să-i 
răsplătească cu daruri. Dar aceştia n-au vrut Să ia, că niciodată nu luaseră 
nimic de la nimeni, fiindcă nu vindeau darul pe care îl aveau de la Dumnezeu. 


Deci, femeia a cugetat ca măcar pe unul dintr-înşii să-l silească prin rugăminte, 
să primească de la dânsa cât de puţină răsplată; şi, luând trei ouă, a venit în 
taină la Sfântul Damian, rugându-l să ia de la dânsa acele ouă în numele Sfintei 
Treimi. lar Damian, auzind de numele lui Dumnezeu în Treime, a luat de la 
femeie acel mic dar, pentru jurământul ei cel mare, prin care l-a rugat. 


Sfântul Cosma, înştiinţându-se de aceasta, s-a mâhnit foarte mult. Apoi, sosind 
mutarea din viaţă a Sfântului Cosma, acesta a poruncit, aproape de ieşirea 
sufletului din trup, să nu fie pus Damian lingă dânsul, când se va sfârşi, pentru 
că a călcat porunca Domnului şi a luat plată de la femeie pentru tămăduire. 
Deci, odihnindu-se în Domnul, Sfântul Cosma, după câtăva vreme a venit şi 
ceasul sfârşitului lui Damian, mutându-se din viaţa aceasta vremelnică la cea 
veşnică. lar oamenii chibzuiau unde să-l îngroape, că ştiau porunca Sfântului 
Cosma şi nu îndrăzneau să pună pe Damian lângă fratele său. Şi fiind ei în 
nepricepere, a alergat îndată acolo o cămilă, care fusese mai înainte îndrăcită, şi 
pe care o tămăduiseră Sfinţii. Aceea a grăit cu glas omenesc că, fără îndoială, să- 
I pună pe Damian aproape de Cosma, de vreme ce nu pentru plată a luat de la 

femeie acele trei ouă, ci pentru numele lui Dumnezeu. Și aşa cinstitele lor 
moaşte au fost puse împreună, la locul numit Firaman. 

Odinioară, un bărbat oarecare din acele locuri, în vremea secerişului, a ieşit să-şi 
secere holda şi, slăbit de arşița soarelui, a mers sub un stejar să se odihnească şi, 
culcându-se, a adormit greu. Ţinând gura deschisă, venind un şarpe, i-a intrat în 
gură şi în pântece. Apoi, deşteptându-se omul, nu ştia ce i se întâmplase şi, 
mergând în țarină, a secerat până seara, apoi a venit la casa sa şi, după cină, s-a 
culcat. În timp ce se odihnea, şarpele a început a muşca cele dinlăuntrul lui. lar el 
strigă de durere şi, deşteptându-se toți şi alergând la dânsul, îl pipăiau şi nu 
pricepeau de unde vine acea durere. lar el a strigat cu glas mare, zicând: 
"Sfinţilor doctori, Cosma şi Damian, ajutaţi-mă!" Şi îndată ce au sosit sfinţii, l-au 
adormit, încât şarpele să iasă pe aceeaşi cale pe unde a intrat. Dormind omul 
iarăşi cu gura deschisă, prin rugăciunile Sfinţilor Cosma şi Damian, cu puterea lui 
Dumnezeu au scos şarpele din om şi, ieşind acesta din gura lui, toţi cei care se 
aflau acolo s-au înspăimântat de acea minune înfricoşătoare. Apoi, ieşind şarpele, 
îndată s-a deşteptat omul acela şi s-a făcut sănătos desăvârşit, cu ajutorul sfinților 
celor fără de arginţi. 


2 o e 


În acelaşi loc era un alt bărbat, pe nume Malh, ce locuia aproape de biserica 
Sfinților doctori Cosma şi Damian, care era în Firaman. Vrând el să plece la drum 
lung, a dus-o pe femeia sa la biserică şi i-a zis: "lată, eu mă duc departe, iar pe 
tine te las în seama Sfinţilor Cosma şi Damian, spre pază; şezi în casa ta, până 
când îţi voi trimite semn de la mine, pe care îl vei cunoaşte că este al meu şi, când 
vă voi Dumnezeu, iţi voi trimite semnul acela şi te voi lua la mine”. Malh, 
încredințând sfinţilor pe femeia sa, a plecat la drum. 


Trecând câteva zile, diavolul a luat chipul unui om cunoscut şi, venind la femeia 
lui Malh, i-a arătat un semn ca acela despre care zisese bărbatul ei. Diavolul 
arătându-i semnul, îi poruncea să meargă la bărbatul ei, zicând: "pe mine m-a 
trimis bărbatul tău ca să te duc la dânsul”. lar femeia a zis: "Semnul acesta îl 
Cunosc, dar nu voi merge, că sunt încredinţată Sfinţilor fără de arginţi, Cosma şi 
Damian; iar dacă voieşti să merg cu tine la bărbatul meu, vino împreună cu mine 
în biserica sfinţilor şi jură-te mie, înaintea altarului, că nu-mi vei face nici un rău 
pe drum”. lar diavolul a făgăduit aşa; şi, mergând cu dânsa în biserică, înaintea 

altarului, s-a jurat, zicând: "Aşa mă jur pe puterea lui Cosma şi Damian, că nu-ţi 
voi face nici un rău pe drum, ci te voi duce la bărbatul tău”. 


Femeia, auzind jurământul, a crezut diavolului celui mincinos, care se arătase în 
Chip de om cunoscut şi a pornit cu dânsul la drum. lar înşelătorul, luând-o pe ea, a 
dus-o în loc pustiu şi neumblat voind să-i facă rău şi s-o omoare. Dar ea, văzându- 
se în cea mai de pe urmă nevoie, şi-a ridicat ochii la cer şi a strigăt din inimă 
către Dumnezeu, zicând: "Dumnezeule, ajută-mi cu rugăciunile Sfinţilor Cosma şi 
Damian şi grăbeşte de mă izbăveşte din mâinile acestui ucigaș”. Și îndată s-au 
arătat grabnicii ajutători, Sfinţii cei fără de arginţi, Cosma şi Damian, strigând 
asupra diavolului. lar el, văzându-i pe dânşii, a lăsat femeia şi a fugit şi, alergând 
la o râpă înaltă, a căzut în prăpastie şi a pierit. 


Sfinţii, luând pe femeie, au dus-o la casa ei. Şi a zis femeia, închinându-se lor: 
"Mulţumesc vouă, stăpânii mei, că m-aţi izbăvit de groaznica pierzare; deci, rogu- 
vă, spuneţi-mi cine Sunteţi, ca Să ştiu cui să dau mulțumire până la sfârşitul vieţii 
mele". lar ei au zis către dânsa: 


Atunci femeia, auzind această, a căzut la pământ de frică şi de bucurie, iar ei s-au 
făcut nevăzuţi. Apoi femeia striga, lăudând şi mulţumind lui Dumnezeu şi slugilor 
lui, Sfinţilor Cosma şi Damian. Și, cu lacrimi alergând la biserică, a căzut înaintea 
icoanei sfinţilor, spunând tuturor ceea ce se făcuse, cum şi-a făcut Domnul milă de 
dânsa, cu rugăciunile plăcuţilor Săi. Şi grăia în rugăciune cuvintele acestea: 
"Dumnezeul părinţilor noştri, al lui Avraam, al lui Isaac, al lui Iacov şi al 
seminţiei lor celei drepte, Care ai stins cuptorul cel cu foc celor trei tineri şi Care 
ai ajutat roabei tale Tecla, în privelişte, Îți mulțumesc că şi pe mine, păcătoasa, m- 
ai izbăvit de lanţurile diavolului, prin plăcuţii Tăi, Cosma şi Damian. Mă închin 
Ție, Care faci minuni mari şi preaslăvite şi Te măresc pe Tine, Tatăl, Fiul şi 
Sfântul Duh, în veci. Amin”. 


Ar Dr dr dr dr de Dr dr de De Dr dr d de de dr dr A de dr dr A A 


Xp XP XP IP PI E 2 E IP 3 3 E E 0 E IE IP II IP e XXX 


Ar fe Ar dr De dr de Dr De dr De Dr De de dr De de e dr e De de dr A d 


XP PP 2 E E IE IP IP 3 5 E IE II E E XX 


Sfinţii Doctori fără de arginţi Cosma şi Damian - drumul spre sfinţenie 


DOXOLOGIA 


Ajutându-i pe cei bolnavi, dar şi pe cei chinuiţi de duhuri rele, şi îngrijindu-se şi de 
animale, cei doi fraţi nu doreau să fie răsplătiți cu nimic de către oameni. 


Se 2% 2 
Născuţi în Asia, dintr-un tată păgân şi o mamă creştină, cei doi frați au învăţat de la 
mama lor tainele credinței, iar pentru faptele lor bune au primit multe daruri, 
printre care cel al tămăduirii. 


Ajutându-i pe cei bolnavi, dar şi pe cei chinuiţi de duhuri rele, şi îngrijindu-se şi de 
animale, cei doi fraţi nu doreau să fie răsplătiți cu nimic de către oameni. 


O femeie pe care o vindecaseră de o boală grea încercând să le ofere daruri, Sfântul 
Damian a primit trei ouă, dar nu ca bunuri pământeşti, ci în numele Sfintei Treimi. 
Mâhnindu-se fratele său auzind că a primit ouăle, nu dorea ca, atunci când va veni 
ceasul, să fie îngropaţi împreună. Dar o cămilă a rostit cu voce omenească faptul că 
Sfântul Damian a primit acele ouă în numele Domnului şi, astfel, cei doi frați au 
fost îngropaţi unul lângă celălalt, după ce toată viaţa slujiseră celorlalți. 

Sinaxar - Pomenirea Sfinţilor şi făcătorilor de minuni fără de arginţi Cosma şi 
Damian, fiii Teodotei celei din Asia 

In această lună (noiembrie) în ziua întâia, pomenirea Sfinţilor şi făcătorilor de 
minuni fără de arginţi Cosma şi Damian, fiii Teodotei celei din Asia. 


Sfinţii făcători de minuni şi Doctori fără arginți Cosma şi Damian împreună cu 
mama lor Teodota erau din Asia Mică (după unii, din Mesopotamia). Tatăl lor care 
era necredincios a murit când ei erau încă copii. Mama i-a crescut în evlavia 
creştină. Prin exemplul vieţii ei şi prin citirea cărților sfinte, Sfânta Teodota a 
păstrat puritatea vieţii copiilor ei prin respectarea poruncilor lui Dumnezeu, 
ajutându-i să devină bărbaţi virtuoşi şi drepți. Educaţi şi formaţi ca doctori, ei au 
primit în dar harul vindecării trupurilor şi sufletelor bolnave prin puterea 
rugăciunii. Ei vindecau chiar şi animale. Din iubire curată faţă de Domnul şi faţă 
de semeni ei nu luau niciodată plată pentru serviciile lor, respectând porunca 
Mântuitorului nostru lisus Hristos care a spus: "În dar aţi luat, în dar să daţi” 

(Mir. 10:58). Faima Sfinţilor Cosma şi Damian s-a răspândit în toată regiunea şi 
oamenii i-au numit doctori fără de arginți. 

Odată, sfinții au fost chemaţi la căpătâiul unei femei foarte grav bolnave, pe nume 
Paladia, care nu a mai găsit vindecare la nici un doctor. Cei doi sfinţi, numai prin 
credință şi puterea rugăciunii au reuşit să o vindece pe Paladia, care s-a sculat 
perfect sănătoasă şi a dat slavă lui Dumnezeu. Dorind să-i răsplătească pentru 
binele făcut, Paladia s-a îndreptat spre Damian, arătându-i trei ouă şi zicând: "la 
acest dar în numele Sfintei Treimi dătătoare de viaţă, Tatăl, Fiul şi Duhul Sfânt." 
Auzind numele Sfintei Treimi doctorul fără de arginţi nu a îndrăznit să refuze. 
Când a auzit Cosma întâmplarea, s-a întristat crezând că făcând aceasta fratele său 
a încălcat porunca. 


Pe patul de moarte, el a cerut ca fratele său să nu fie înmormântat lângă el. Sfântul 
Damian s-a stins şi el din viaţă la scurt timp şi toţi se întrebau unde va fi îngropat. 
Dar Dumnezeu a făcut o minune printr-o cămilă, pe care "doctorii" au vindecat-o şi 
care glăsuind cu voce omenească le-a spus să nu se îndoiască şi să-l pună pe 
Damian lângă Cosma pentru că Damian nu a acceptat ouăle de la femeie drept 
plată ci din respect pentru numele lui Dumnezeu. Sfintele trupuri ale doctorilor fără 
arginți au fost îngropate împreună în Thereman (Mesopotamia). După moartea lor 
s-au înfăptuit multe minuni. 

În Thereman, aproape de biserica Sfinţilor Cosma şi Damian, trăia un om pe nume 
Malchus. Într-o zi el a plecat în călătorie, lăsându-și femeia singură pentru o 
perioadă destul de lungă de timp. Înainte să plece el s-a rugat la biserica 
"doctorilor fără de arginți” să aibă grijă de nevasta lui. Dar vrăjmaşul omului a 
luat chipul prietenului lui Malchus uneltind uciderea femeii. El i s-a arătat femeii 
spunându-i că l-a trimis bărbatul ei să o ia şi să o ducă acolo unde era el. 
Crezându-l, ea s-a dus cu el şi când au ajuns într-un loc pustiu vrăjmaşul a vrut să 
o omoare. Văzând pericolul care o păştea, femeia s-a rugat fierbinte lui Dumnezeu 
să o ajute. 


Atunci au apărut doi bărbaţi înfricoşători care l-au alungat pe diavol şi acesta a 
căzut de pe o stâncă. Cei doi au condus-o pe femeie acasă unde ajungând ei, ea sa 
închinat şi i-a întrebat cum le este numele ca să le poată mulțumi toată viaţa. Ei au 
răspuns că sunt slujitorii lui Dumnezeu, Cosma şi Damian, după care s-au făcut 
nevăzuți. 

Tremurând de uimire şi bucurie, ea a povestit la toată lumea minunea şi a mers la 
icoana binefăcătorilor ei rugându-se şi mulțumind lui Dumnezeu. 


De atunci, cei doi sfinţi sunt consideraţi protectori ai sfințeniei căsniciilor creştine, 
precum şi dătătorii de armonie în viaţa soţilor. Sărbătorirea lor se face până şi în 
Rusia din vremuri străvechi. 


Sfinţii Doctori fără arginţi Cosma şi Damian din Asia Mică nu trebuie confundați 
cu Sfinții Cosma şi Damian din Roma (prăznuiţi la 1 iulie) sau cu Sfinţii fără de 
arginți din Arabia (prăznuiţi la 17 octombrie). 

Arhid. Ștefan Sfarghie - Sinaxar - Sfinţii doctori fără de arginţi Cosma şi 
Damian, cei din Asia 


Aceşti Sfinţi Cosma şi Damian pe care Biserica noastră îi cinsteşte astăzi erau din 
Asia, din părţile Ciliciei. Tatăl lor era păgân, iar mama creştină şi se numea 
Teodota. 


Trebuie să se facă deosebirea între aceştia şi alți doi Sfinţi Cosma şi Damian, care 
erau din Roma şi care se prăznuiesc în fiecare an la 1 iulie. 


Mama lor, Teodota, rămânând văduvă, se străduia să ofere o educaţie aleasă co- 
piilor ei, dar, mai mult, ea dorea ca fiii săi să devină buni creştini. De aceea, îi 
povăţuia permanent spre toată fapta cea bună, cultivându-le credinţa cea adevărată 
în Mântuitorul lisus Hristos. 


Mai târziu, i-a trimis pe Cosma şi pe Damian la şcoli înalte, unde au dobândit 
cunoaşterea medicinei. lar prin harul lui Dumnezeu au primit şi darul de a tămădui 
orice suferință sufletească şi trupească, fiind de folos atât oamenilor, cât şi ani- 
malelor. 


Ceea ce îi uimea pe toți oamenii era împotrivirea Sfinţilor Cosma şi Damian de a 
primi vreo răsplătire pentru ostenelile lor cu cei bolnavi, căci nu tămăduiau pentru 
plată sau ca să adune bogății, ci din dragoste faţă de Dumnezeu şi faţă de semeni, 

după porunca Domnului: ,„Tămăduiţi pe cei neputincioşi, înviaţi pe cei morţi, 
curăţiţi pe cei leproşi, pe demoni scoateţi-i; în dar aţi luat, în dar să daţi” (Matei 
10, 8). 


Singura lor plată era ca cel tămăduit să creadă în Hristos lisus, de la care îi venea 
vindecarea. Pentru aceasta au fost numiţi de credincioşi „doctori fără de arginţi” 
sau „doctori fără de plată”. Astfel petrecându-şi viaţa, cu pace, în dreapta credinţă 
s-au săvârşit. 


Sfinților cei fără de arginţi şi de minuni făcători, cercetaţi neputinţele noastre; în 
dar aţi luat, în dar daţi-ne nouă. 

dragostea lor, prin dragostea cea către aproapele; nici nu doreau slava 
omenească prin aceste tămăduiri, ci Slava lui Dumnezeu. 


Ei tămăduiau neputinţele pentru slavă numelui Domnului lor, Care le-a dăruit 
puterea de a tămădui. Dar nu cu buruieni, ci cu numele Domnului izbăveau de boli, 
fără plată şi fără să aştepte mulțumire, împlinind porunca Celui ce a zis: În dar aţi 
luat, în dar să daţi. Pentru aceea au fost numiţi de cei credincioşi, doctori fără plată 
sau fără de arginţi. 


Astfel, petrecându-se viaţa lor cu bună credinţă, în pace s-au sfârşit. Şi nu numai în 
viaţa lor, ci şi după moarte s-au prea mărit prin felurite minuni, pentru care se 
cinstesc de Biserică cu pomenirea cea de peste an, ca nişte calzi folositori şi 
doctori, apărători ai sufletelor şi trupurilor noastre. 

lar despre viaţa lor cea bună şi despre tămăduirea cea fără de plată, există o astfel 
de povestire: O femeie oarecare, cu numele Paladia, zăcând pe patul durerii de 
mulți ani şi neavând nici un ajutor de la doctori, a auzit de aceşti sfinți că 
tămăduiesc toate bolile, şi a trimis la dânşii cu rugăminte ca să vină la ea, căci era 
aproape de moarte. 


Sfinţii, ascultând rugămintea, au mers în casa ei şi îndată femeia, după credinţa sa, 
a dobândit tămăduire, prin venirea la dânsa a Sfinţilor doctori şi s-a făcut sănă- 
toasă, slăvind pe Dumnezeu, Cel ce a dăruit robilor Săi un dar al tămăduirii ca 
acesta. Fiind mulţumită de acea milă a doctorilor, a vrut să-i răsplătească cu daruri. 
Dar aceştia n-au vrut să ia, că niciodată nu luaseră nimic de la nimeni, fiindcă nu 
vindeau darul pe care îl aveau de la Dumnezeu. 


Deci, femeia a cugetat că măcar pe unul dintr-înşii să-l silească prin rugăminte, să 
primească de la dânsa cât de puţină răsplată; şi, luând trei ouă, a venit în taină la 
Sfântul Damian, rugându-l să ia de la dânsa acele ouă în numele Sfintei Treimi. lar 
Damian, auzind de numele lui Dumnezeu în Treime, a luat de la femeie acel mic 
dar, pentru jurământul ei cel mare, prin care l-a rugat. 


Sfântul Cosma, înştiințându-se de aceasta, s-a mâhnit foarte mult. Apoi, sosind 
mutarea din viaţă a Sfântului Cosma, acesta a poruncit, aproape de ieşirea su- 
fletului din trup, să nu fie pus Damian lângă dânsul, când se va sfârşi, pentru că a 
călcat porunca Domnului şi a luat plată de la femeie pentru tămăduire. 

Deci, odihnindu-se în Domnul, Sfântul Cosma, după câtăva vreme a venit şi ceasul 
sfârşitului lui Damian, mutându-se din viaţa aceasta vremelnică la cea veşnică. lar 
oamenii chibzuiau unde să-l îngroape, că ştiau porunca Sfântului Cosma şi nu 
îndrăzneau să pună pe Damian lângă fratele său. Şi fund ei în nepricepere, a alergat 
îndată acolo o cămilă, care fusese mai înainte îndrăcită, şi pe care o tămăduiseră 
sfinţii. 


Aceea a grăit cu glas omenesc că, fără îndoială, să-l pună pe Damian aproape de 
Cosma, de vreme ce nu pentru plată a luat de la femeie acele trei ouă, ci pentru 
numele lui Dumnezeu. Şi aşa cinstitele lor moaşte au fost puse împreună, la locul 
numit Firaman. 

Odinioară, un bărbat oarecare din acele locuri, în vremea secerişului, a ieşit să-şi 
secere holda şi, slăbit de arşiţa soarelui, a mers sub un stejar să se odihnească şi, 
culcându-se, a adormit greu. Ținând gura deschisă, venind un şarpe, i-a intrat în 
gură Şi în pântece. 


Apoi, deşteptându-se omul, nu ştia ce 1 se întâmplase şi, mergând în țarină, a 
secerat până seara, apoi a venit la casa sa şi, după cină, s-a culcat. În timp ce se 
odihnea, şarpele a început a muşca cele dinlăuntrul lui. Iar el strigă de durere şi, 
deşteptându-se toţi şi alergând la dânsul, îl pipăiau şi nu pricepeau de unde vine 
acea durere. 


lar el a strigat cu glas mare, zicând: „Sfinţilor doctori, Cosma şi Damian, ajutaţi- 
mă!” Şi îndată ce au sosit sfinţii, l-au adormit, încât şarpele să iasă pe aceeaşi cale 
pe unde a intrat. Dormind omul iarăşi cu gura deschisă, prin rugăciunile Sfinților 
Cosma şi Damian, cu puterea lui Dumnezeu au scos şarpele din om şi, ieşind 
acesta din gura lui, toţi cei care se aflau acolo s-au înspăimântat de acea minune 
înfricoşătoare. Apoi, ieşind şarpele, îndată s-a deşteptat omul acela şi s-a făcut 
sănătos desăvârşit, cu ajutorul sfinţilor celor fără de arginţi. 

În acelaşi loc era un alt bărbat, pe nume Malh, ce locuia aproape de biserica 
Sfinților doctori Cosma şi Damian, care era în Firaman. Vrând el să plece la drum 
lung, a dus-o pe femeia sa la biserică şi 1-a zis: „lată, eu mă duc departe, iar pe tine 
te las în seama Sfinţilor Cosma şi Damian, spre pază; şezi în casa ta, până când îți 
voi trimite semn de la mine, pe care îl vei cunoaşte că este al meu şi, când vă voi 
Dumnezeu, îţi voi trimite semnul acela şi te voi lua la mine”. Malh, încredinţând 
sfinților pe femeia sa, a plecat la drum. 

Trecând câteva zile, diavolul a luat chipul unui om cunoscut şi, venind la femeia 
lui Malh, i-a arătat un semn ca acela despre care zisese bărbatul ei. Diavolul 
arătându-i semnul, îi poruncea să meargă la bărbatul ei, zicând: „pe mine m-a 
trimis bărbatul tău ca să te duc la dânsul”. 


lar femeia a zis: „Semnul acesta îl cunosc, dar nu voi merge, că sunt încredințată 
Sfinților fără de arginţi, Cosma şi Damian; iar dacă voieşti să merg cu tine la 
bărbatul meu, vino împreună cu mine în biserica sfinților şi jură-te mie, înaintea 
altarului, că nu-mi vei face nici un rău pe drum”. 


Iar diavolul a făgăduit aşa; şi, mergând cu dânsa în biserică, înaintea altarului, s-a 
jurat, zicând: „Aşa mă jur pe puterea lui Cosma şi Damian, că nu-ţi voi face nici un 
rău pe drum, ci te voi duce la bărbatul tău”. 


Femeia, auzind jurământul, a crezut diavolului celui mincinos, care se arătase în 
chip de om cunoscut şi a pornit cu dânsul la drum. lar înşelătorul, luând-o pe ea, a 
dus-o în loc pustiu şi neumblat voind să-i facă rău şi s-o omoare. 


Dar ea, văzându-se în cea mai de pe urmă nevoie, şi-a ridicat ochii la cer şi a strigăt 
din inimă către Dumnezeu, zicând: „Dumnezeule, ajută-mi cu rugăciunile Sfinţilor 
Cosma şi Damian şi grăbeşte de mă izbăveşte din mâinile acestui ucigaş”. Şi îndată 
s-au arătat grabnicii ajutători, Sfinţii cei fără de arginţi, Cosma şi Damian, strigând 
asupra diavolului. Iar el, văzându-i pe dânşii, a lăsat femeia şi a fugit şi, alergând la 
o râpă înaltă, a căzut în prăpastie şi a pierit. 


Sfinţii, luând pe femeie, au dus-o la casa ei. Şi a zis femeia, închinându-se lor: 
„Mulţumesc vouă, stăpânii mei, că m-aţi izbăvit de groaznica pierzare; deci, rogu- 
vă, spuneţi-mi cine sunteţi, ca să ştiu cui să dau mulțumire până la sfârşitul vieţi 
mele”. 


lar €i au zis către dânsa: „Noi suntem Cosma şi Damian, robii lui Hristos, cărora 
te-a încredinţat bărbatul tău, când a plecat la drum; şi pentru aceea ne-am sârguit a 
grăbi spre ajutorul tău şi te-am izbăvit pe tine de diavol, cu darul lui Dumnezeu”. 


Atunci femeia, auzind aceasta, a căzut la pământ de frică şi de bucurie, iar ei s-au 
făcut nevăzuţi. Apoi femeia striga, lăudând şi mulţumind lui Dumnezeu şi slugilor 
lui, Sfinţilor Cosma şi Damian. 

Și, cu lacrimi alergând la biserică, a căzut înaintea icoanei sfinților, spunând 
tuturor ceea ce se făcuse, cum şi-a făcut Domnul milă de dânsa, cu rugăciunile 
plăcuţilor Săi. 


Şi grăia în rugăciune cuvintele acestea: „Dumnezeul părinților noştri, al lui 
Avraam, al lui Isaac, al lui Iacov şi al seminţiei lor celei drepte, Care ai stins 
cuptorul cel cu foc celor trei tineri şi Care ai ajutat roabei tale Tecla, în privelişte, 
Îţi mulţumesc că şi pe mine, păcătoasa, m-ai izbăvit de lanţurile diavolului, prin 
plăcuţu Tăi, Cosma şi Damian. Mă închin Ție, Care faci minuni mari şi prea slăvite 
şi Te măresc pe Tine: Tatăl, Fiul şi Sfântul Duh, în veci. Amin.” 

Iulian Dumitraşcu - Calendar Ortodox - Sfinţii doctori fără de arginţi Cosma 
şi Damian, cei din Asia; Duminica a 22-a după Rusalii (Bogatul nemilostiv şi 
săracul Lazăr) 


01.11.2020 
Sfinţii Cosma şi Damian 


Sfinţii Cosma şi Damian erau fraţi, de neam din Asia. Tatăl lor era păgân, iar ma- 
ma creştină, pe anume Teodotia. Aceasta, după moartea soţului ei, a trăit în vă- 
duvie, având libertate deplină şi închinându-şi toată viaţa lui Dumnezeu. 


Aşa îi învăţa şi pe iubiții ei fii, Cosma şi Damian. l-a hrănit cu bună învăţătură, în 
credinţa creştinească şi cu dulceaţa dumnezeieştii Scripturi, povăţuindu-i spre toată 
fapta bună. 


lar ei, crescând în legea Domnului şi deprinzând viață curată s-au făcut ca doi lu- 
minători, strălucind în lume cu faptele lor bune. Pentru aceasta au primit de la 
Dumnezeu darul tămăduirilor, oferind sănătate sufletelor şi trupurilor, vindecând 
tot felul de boli şi alungând duhurile rele. 


Nu ajutau doar oamenilor, ci şi animalelor şi nu primeau nimic pentru aceasta de la 
nimeni. Pe toate le făceau nu pentru avere, ci din dragoste faţă de Dumnezeu şi de 
aproapele. 

Astfel, petrecându-şi viaţa lor cu bună credinţă, au plecat la cele veşnice în pace. 


Troparul, glas 8: Sfinţilor cei fără de arginţi şi de minuni făcători, cercetaţi nepu- 
tințele noastre; în dar aţi luat, în dar daţi-ne nouă. 


Duminica a 22-a după Rusalii 


Textul evanghelic din Duminica a 22-a după Rusalii prezintă pilda Bogatului 
Nemilostiv şi a săracului Lazăr de la Luca 16:19-31. 


In predicile referitoare la această parabolă, patriarhul Daniel a evidențiat faptul că 
„Văpaia focului din iad este mustrarea conştiinţei pentru binele pe care omul ar fi 
putut să îl facă şi nu l-a făcut, este regretul veşnic că nu a răspuns iubirii lui Dum- 
nezeu”. 


„După moartea trupului, sufletul omului îşi aminteşte de faptele săvârşite pe 
pământ şi simte starea spirituală în care se află, fie fericire în comuniunea sfinților, 
în sânul lui Avraam, fie nefericire, și mustrare de conştiinţă în singurătatea 1a- 
dului”. 


„Focul nematerial al iadului este durerea vidului spiritual din sufletul omului nemi- 
lostiv, adică insensibil şi inuman”, atrage atenţia prea fericirea sa. 

Proloagele din 1 noiembrie 


Luna lui noiembrie în ziua dintâi: Pomenirea Sfinţilor de minuni făcători şi fără 
de arginţi doctori Cosma şi Damian din Asia. 


Aceşti Sfinţi erau din Asia, din părțile Ciliciei, din tată păgân şi din maică creştină, 
al cărei nume era Teodota, spre deosebire de alţi doi Sfinţi Cosma şi Damian, care 
se trăgeau din Roma şi care se prăznuiesc ca mucenici, în fiecare an, la 1 iulie. 


Deci, rămânând mama lor văduvă, aşa precum căuta ea să placă lui Dumnezeu cu 
viaţa ei cinstită, aşa învăţa şi pe fii ei, hrănindu-i cu bună învăţătură, în credinţa lui 
Hristos şi povăţuindu-i spre toată fapta bună. Şi la unele şcoli înalte i-a trimis 
pentru a se desăvârși în iscusinţă. 


In aces chip au ajuns tinerii nu numai adânc cunoscători în meşteşugul doctoricesc, 
ci au primit de la Dumnezeu şi darul de a tămădui orice suferință sufletească şi 
trupească, folosind atât oamenilor, cât şi dobitoacelor. 


lar ceea ce uimea pe toți era împotrivirea lor de a primi vreo răsplătire pentru 
osteneala lor cu cei bolnavi, căci nu tămăduiau pentru plată sau să adune bogății, ci 
ca să-şi dovedească dragostea lor față de Dumnezeu şi faţă de semeni, după 
porunca lui Hristos: "În dar aţi luat, în dar să daţi” (Matei 10, 8). Singura lor plată 
era ca cel tămăduit să creadă în Hristos, de la care îi venea tămăduirea. Pentru 

această purtare a lor, ei au fost numiţi de cei credincioşi "doctori fără de plată" sau 
"doctori fără de arginţi." 


Deci, astfel petrecându-şi viaţa lor, cu pace şi în dreapta credinţă, s-au săvârşit. 


Și sunt pomeniţi în Biserică în fiecare an, ca nişte calzi folositori şi doctori apă- 
rători ai sufletelor şi ai trupurilor noastre. 


Intru această zi, cuvânt despre o femeie pustnică. 

Un oarecare călugăr s-a dus în pustia cea mai îndepărtată şi a văzut o femeie 
şezând pe o piatră. Şi, socotind că este o fiară, a început a striga şi a-i porunci, 
zicând: "De eşti om, pogoară-te aici să vorbim." 

lar ea a zis: "Ce voieşti, omule? Du-te de aici, că sunt femeie goală”. 

Şi 1-a zis stareţul: "Primeşte o haină, scufia şi brâul”. 

Iar ea primindu-le, s-a încins şi a pogorât spre stareţ. 

ŞI 1-a zis bătrânul: "Pentru Domnul, spune-mi mie, cine eşti tu?" 

Iar ea a zis: "Eu sunt fiica unei căpetenii de ostaşi. Şi voiau părinţii mei să mă dea 
pe mine după bărbat şi să mă facă stăpâna casei. lar eu m-am gândit că toate 
lucrurile lumii acesteia sunt trecătoare. Şi am fugit noaptea în pustie şi am ajuns la 
piatra aceasta; şi sunt de atunci şaizeci de ani până în ziua de astăzi, iar om n-am 
văzut, fără numai, pe tine. Şi am un vas de apă, iar altul de bob muiat şi Dumnezeu 


în toate zilele le umple pe ele”. 


Deci, a mâncat dintr-însul stareţul şi a băut din apa ei şi, săturându-se, a lăudat pe 
Dumnezeu. 


Și voind ea să se ducă la chiliuţa sa, dezbrăcându-se, i-a zis lui: "Primeşte-ţi ale 
tale, părinte". 


Iar el i-a zis: "Nu face aşa, maică sfântă, ci să le ai cu tine acestea”. 


Insă ea nu voia, ci 1-a zis lui: "Mergi de-mi adu mie altă haină, scufie şi brâu şi 
degrabă să vii la mine”. 

Iar el, mergând şi luând cele trebuincioase, iarăşi a venit la piatra ei şi a început a 
striga şi a grăi şi nu era glas nici auzire şi o piatră lată era prăvălită pe dinaintea 
peşterii. lar fiarele cele sălbatice, scrâşneau cu dinţii împotriva stareţului. Şi făcând 
el rugăciune, s-au risipit fiarele şi piatra s-a răsturnat. Şi, intrând în peşteră, a aflat- 
o pe ea moartă. Apoi a îmbrăcat-o cu haina, cu scufia şi cu colţuni şi a pus-o pe ea 
în peşteră. 


Şi era stareţul beteag de un ochi, din tinerețile sale şi, îndată a văzut, tot umblând 
cu cinstitele ei moaşte, şi a proslăvit pe Dumnezeu, Cel ce i-a dat ei un dar ca 
acesta şi răbdare. După aceea, făcând rugăciune, a prăvălit piatra peste uşa peşterii 
ŞI s-a dus întru ale sale. 


Intru această zi, cuvânt al prea cuviosului Părintelui nostru Efrem Sirul. 


Aţi auzit că doi de vor fi în țarină, unul se va lua şi altul se va lăsa, două de vor 
măcina la moară, una se va lua şi alta se va lăsa, iar doi în casă şi celelalte. Cei din 
casă sunt judecătorii şi povăţuitorii cei ce sunt în înalta stăpânire şi împărații şi 
asupritorii. Că este judecător drept şi este judecător nedrept. Cel drept se ia şi se 
scoate din foc, iar cel nedrept se lasă. Iar cei din țarină, adică din lumea aceasta, 
sunt ţăranii, cei de rând şi cei prea mici cu neamul şi cu bogăţia, slăviții şi 
neslăviţii, drepții şi cei nedrepţi. Și drepţii se iau, iar nedrepţii se lasă în foc. lar 
cele ce macină sunt mulțimea femeilor, iar în parte şi sufletele celor ce au luat 
jugul robiei şi şi-au săvârşit în boală viaţa lor. 


Că sunt femei drepte şi sunt şi nedrepte, sunt robi drepți şi sunt şi nedrepți. Sunt 
bolnavi drepţi, precum lov şi Lazăr, şi sunt nedrepţi, precum Cain şi Gheezi; 
pentru aceea zice: "Doi de vor fi în pat, arătând astfel boala lor, drepţii se vor lua, 
iar nedrepţii se vor lăsa”. 


Iar cum se vor lua drepţii, să spună Pavel: "Cei vii în Domnul se vor răpi în nori, în 
văzduh, şi totdeauna cu Domnul vor fi”. 


Și cum se lasă nedrepţii? Vor aduna îngerii pe cei aleşi din cele patru vânturi, iar 
pe necredincioşi îi vor arde cu focul cel nestins. 


Deci, să nu socoteşti că focul nestins al osândiţilor va fi cu lemne, nici că sunt 
oarecare slujitori care îl aprind pe dedesupt, precum socotesc mulți bârfitori. Ci 
caută la Sodoma şi vezi cuptor fără de lemne. Cugetă la împietrirea femeii şi 
minunează-te de îngrozirea focului. Că şi Lot era împreună cu femeia şi cu cele 
două fiice ale lui. Dar nici Lot nu s-a ars de foc împreună cu fiicele şi nici femeia 

lui n-a scăpat de groaza focului. Ci fiecare a luat plată după starea sa. Aşa va fi şi 
la judecată. Drepţii, adică, se vor lua ca Lot, iar cei nedrepţi se vor lăsa ca femeia 
lui Lot. 


Dumnezeului nostru, slavă, acum şi pururea şi în vecii vecilor! Amin. 

Sfântul Nicolae Velimirovici — Proloagele de la Ohrida - Pomenirea Sfinţilor 
doctori fără de arginţi Cosma şi Damian 


Aceştia au fost mari făcători de minuni şi după cum le spune şi numele, au 
vindecat oamenii fără ca să primească nici un fel de răsplată pentru aceasta. 


Ei s-au născut dintr-un tată păgân şi o mamă creştină, undeva în Asia mică. Ei au 
fost fraţi şi de sânge şi duhovniceşti. După moartea tatălui lor, maica lor, Teodotia, 
s-a închinat pe sine exclusiv fiilor ei cărora le-a dăruit cea mai aleasă educaţie 
creştinească, ea rămânând până la moarte în desăvârşită văduvie. 


Cu ajutorul lui Dumnezeu, fiii ei au crescut şi s-au desăvârşit cu vârsta şi cu duhul, 
făcându-se rod ales, bucurie şi cinste vieţii maicii lor şi mai cu seamă făcându-se şi 
mari luminători ai lumii. 


Ei au învăţat arta medicală, dar pe oameni îi vindecau nu atât cu medicamentele, 
cât cu Numele Domnului şi Mântuitorului lisus Hristos. Pentru aceasta ei nici nu 
primeau niciodată nici un fel de plată de la pacienţii lor, ci mai vârtos împlineau cu 
dragoste cuvântul Domnului: În dar aţi luat, în dar să daţi (Matei 10 :8). 


Ei păzeau cu atâta scumpătate această rânduială a lor, încât odată Sfântul Cosma s- 
a tulburat mult văzând că fratele lui, Damian, a acceptat trei ouă de la femeia 
Palladia pe care o vindecase de o boală. Pentru aceasta el a cerut ca după moartea 

lui să nu fie îngropat alături de fratele Damian. Dar Sfântul Damian acceptase cele 
trei ouă nu pentru iubirea de plată, ci pentru că femeia aceea îl jurase să le accepte 
întru Numele Preasfintei Treimi. Dar, după moartea celor doi fraţi sfinţi şi doctori 
fără de arginţi, care s-a întâmplat în satul Fereman, ei tot alături unul de celălalt au 
fost îngropaţi, la porunca dumnezeiască descoperită prin vedenie. 

Sfinţii frați şi doctori fără de arginţi Cosma şi Damian au fost mari făcători de 
minuni Şi în timpul vieţii lor şi după moarte. 


Un şarpe a intrat odată prin gura unui om care dormea, ajungându-i până în 
stomac. Dându-şi seama de aceasta, el ar fi murit în chinuri cumplite dacă nu ar fi 
invocat cu rugăciunea minţii, în ultima clipă, ajutorul Sfinților Cosma şi Damian, 
care I-au izbăvit pe loc şi de moarte şi de vătămare. Astfel a prea slăvit Dumnezeu 
veşnic facerile de minuni ale acelora care pururea L-au prea slăvit pe El pe pământ 
prin credinţă, curăție şi milostivire. 

Cântare de laudă la Sfinţii Cosma şi Damian, doctorii fără de arginţi 


Biserica-i prea slăveşte pe minunaţii doctori, 
Pe cei fără de arginţi, făcătorii de minuni. 
Ei ca stele luminoase strălucesc, 

Din a Domnului lumină, 


Ei uriaşi ai duhului sunt, Sfinţii Cosma şi Damian. 


Teodotia fost-a fericita lor maică, 

Ea crescut-a Sfânt pe aceşti mari Sfinţi. 
Slăviţii fraţi împlinit-au cu osârdie Legea, 
Și prea milostivi fiind, lui Hristos au plăcut. 


Ei au plăcut lui Hristos, Domnul Prea milostivul, 
Doctorul Doctorilor, Intâiul Fără de Arginți. 


Ei de la Domnul darul medical primit-au 

Și astfel doctori destoinici s-au făcut. 

Ei cu darul harului învăţat-au arta, 

Şi de aceea pe oameni în dar sănătoşi i-au făcut. 


Ale Domnului daruri lor din belşug trimise 

Ei din belşug săracilor le împărțeau în dar. 
Ei pe săraci vindecau şi la trup şi la suflet, 
Și aceasta pururi în Numele Domnului Sfânt. 


Negura lungilor vremi n-a putut să ascundă 
Sfântul nume al Sfinţilor fără de arginți. 

Căci de-atunci până astăzi ei pururea lucrează 
Minuni nesfârşite celor ce cred în ei. 


Ei şi astăzi vindecă puternic neputincioşi şi bolnavi 
Cu rugăciunile lor ce le înalţă-n cer. 

Slavă veşnică acestor Sfinţi se cuvine, 

Ce pentru noi se roagă la Tronul lui Dumnezeu! 


XP PP 2 0 E 3 IP IP 3 5 E IE II E E E XX 
Xp PP PP 0 E PI IP IP 3 E E IE 3 2 IE E XX 


Ar Dr dr dr dr dr Dr dr de De Dr dr dr De de dr dr A de dr dr A A 


Dr de Ar Dr De dr de Dr De dr dr Dr De dr dr De de dr dr e De de dr A d 


XP PP 2 0 E E IE IP IP 3 3 E IE II IE E E XX 


Pr. Ciprian Florin Apetrei - Theologica - Sfinţii doctori fără de arginţi Sfinţii 
doctori fără de arginți 


Între sfinţi există o categorie aparte, Sfinţii doctori fără de arginţi. Aceştia au fost 
medicii creştini care aduceau vindecare raportându-se permanent la Hristos, 
Vindecătorul a toate, şi fără a aştepta sau a condiţiona o răsplată de la pacienţi. 


Astăzi, | noiembrie, Sfânta noastră Biserică Ortodoxă cinstește şi ne pune înainte 
pe doi mari sfinţi, care sunt foarte cunoscuţi în întreaga lume creştină. Este vorba 
despre Sfinţii doctori fără de arginți Cosma şi Damian din Asia Mică, care au trăit 
în secolul al IV-lea. 


Nu trebuie confundați cu Sfinţii mucenici şi doctori fără de arginți Cosma și 
Damian, cei din Roma, sărbătoriți pe 1 iulie, şi nici cu Sfinţii mucenici şi doctori 
fără de arginţi Cosma şi Damian, cei din Arabia, pomeniţi pe 17 octombrie. 


Sfinții doctori fără de arginţi și făcători de minuni dispuneau de mari harisme, pe 
care le-au cultivat şi le-au valorificat pentru binele semenilor lor. Erau medici, 
excelenți oameni de ştiinţă, dar în acelaşi timp inima lor era permanent întărită de 
credinţa în Hristos şi de iubirea faţă de oameni. 


Modelele de viaţă sfântă pe care Biserica le aşază astăzi înainte ne arată că au 
existat, există şi vor exista întotdeauna sfinţi. Există continuu chipurile sfinţite care 

„țin lumea”. Astfel de chipuri luminoase au fost şi Sfinţii doctori fără de arginţi şi 
făcători de minuni pe care Biserica noastră îi cinstește cu bună cuviinţă astăzi. 


Cu o atât de mare iubire se umpluse fiinţa lor, încât şi acum, după atâtea veacuri, 
lucrează „semne şi minuni”. Ajută grabnic pe toţi aceia care cu credinţă şi sme- 
renie aleargă la ei ca la nişte adevăraţi prieteni ai lui Dumnezeu. 


Spre astfel de minunate trepte duhovniceşti suntem şi noi chemaţi să ne ridicăm în 
timpurile pe care le trăim. Să înţelegem astăzi, în lumea în care trăim, aceste mari 
şi minunate adevăruri, iar Sfinţii doctori fără de arginți Cosma şi Damian să cer- 
ceteze neputinţele noastre, dăruindu-ne sănătate sufletelor şi tămăduire trupurilor. 

Sfinţii Doctori fără de arginţi Cosma şi Damian, consideraţi patronii 
medicinei şi farmaciei şi ocrotitorii medicilor, chirurgilor şi farmaciştilor 


Sfinţii Doctori fără de arginţi Cosma şi Damian, miniatură dintr-un manuscris 
bizantin, secolul al XI-lea, Biblioteca Vaticanului 


In fiecare an, pe 1 noiembrie, Biserica Ortodoxă îi cinsteşte pe Sfinţii Doctori fără 
de arginţi Cosma şi Damian, consideraţi patronii medicinei şi farmaciei şi 
ocrotitorii medicilor, chirurgilor şi farmaciştilor. 


Despre Sfinţii Cosma şi Damian se ştie că au trăit în secolul al IV-lea şi că erau 
frați, fiind originari din Cilicia (pe teritoriul Turciei de astăzi). Tatăl lor era păgân, 
însă mama, Sfânta Teodotia, era creştină. De la mama lor, Cosma şi Damian au 
deprins dragostea pentru învăţătura creştină şi iubirea față de semeni. Sfânta 
Teodotia le-a asigurat fiilor ei o educaţie aleasă, cei doi frați devenind medici. 
Ajunşi la vârsta maturității, Cosma şi Damian au continuat să ducă o viaţă curată 
şi bineplăcută lui Dumnezeu, primind în dar de la Dumnezeu harul vindecării 
trupurilor şi sufletelor bolnave, prin puterea rugăciunii. 


Sfinţii Cosma şi Damian au fost supranumiţi doctori fără de arginţi pentru că nu 
cereau nimic de la nimeni în schimbul vindecărilor miraculoase pe care le dăruiau 
oamenilor, urmând astfel porunca Mântuitorului lisus Hristos: În dar ați luat, în 

dar să daţi (Matei 10:8). Ei nu doreau decât că acela ce era tămăduit să creadă în 
Iisus Hristos. 


Se spune că, odată, o femeie oarecare, cu numele Paladia, fiind bolnavă de mulţi 
ani, a auzit că Sfinţii Cosma şi Damian tămăduiesc toate bolile şi le-a trimis celor 
doi fraţi vorba prin cineva ca să-i roage să vină şi la ea, pentru că era aproape de 
moarte. Sfinţii Cosma şi Damian au mers la ea şi femeia, după credința sa, a fost 
vindecată. Dorind să le mulțumească, femeia a vrut să-i răsplătească cu daruri, 
însă Sfinții Cosma şi Damian n-au vrut să le ia, pentru că nu vindeau darul pe care 
îl aveau de la Dumnezeu. Potrivit unei alte versiuni a acestei întâmplări, Paladia 
s-ar fi îndreptat spre Damian, arătându-i trei ouă şi spunându-i: la acest dar în 
numele Sfintei Treimi dătătoare de viaţă, Tatăl, Fiul şi Duhul Sfânt. Auzind numele 
Sfintei Treimi, Damian nu a îndrăznit să refuze. Când a auzit ce s-a întâmplat, 
Cosma s-ar fi întristat, crezând că, făcând aceasta, fratele său a încălcat porunca 
de a nu primi plata materială pentru serviciile medicale aduse semenilor. Din 
acest motiv, atunci când era pe patul de moarte, Sfântul Cosma ar fi cerut ca 
fratele său, Damian, să nu fie înmormântat lângă el. La scurt timp după moartea 
Sfântului Cosma, s-a stins din viaţă şi Sfântul Damian şi toţi apropiații se întrebau 
unde să-l îngroape. Atunci, Dumnezeu a făcut o minune: o cămilă, pe care cei doi 
doctori o vindecaseră mai demult, a început să vorbească cu voce omenească, 
spunând că nu trebuie să se teamă să-l îngroape pe Damian lângă fratele său, 
pentru că Damian nu acceptase ouăle de la Paladia drept plată, ci din respect 
pentru numele Sfintei Treimi. Astfel, cei doi fraţi şi Doctori fără de arginţi au fost 
înmormântați împreună, la Thereman, în Mesopotamia. 


Sfinţii Doctori fără de arginţi Cosma şi Damian au continuat să facă minuni şi după 
trecerea la cele veşnice. În Thereman, aproape de biserica ridicată la mormântul 
sfinților, trăia un om pe nume Malchus. Într-o zi, bărbatul a plecat în călătorie, iar 
soția sa a rămas singură pentru o perioadă destul de lungă. Înainte să plece, 
Malchus s-a rugat în biserica închinată Sfinţilor Doctori fără de arginţi, pentru ca 
Sfinţii Cosma şi Damian să aibă grijă de soția lui. Însă diavolul, dorind să-i facă 
rău lui Malchus, a plănuit uciderea femeii. Luând chip de bărbat, diavolul s-a dus 
la soția lui Malchus, spunându-i că a fost trimis de Malchus ca să o ducă la el. 
Crezându-l, femeia l-a urmat, dar când au ajuns într-un loc pustiu diavolul a 
încercat să o omoare. În acele momente, femeia s-a rugat fierbinte lui Dumnezeu 
să o ajute, invocându-i în rugăciune pe Sfinţii Cosma şi Damian, cei cărora le 
fusese încredințată de soțul ei. Atunci, şi-au făcut apariţia doi bărbaţi 
înfricoşători, care l-au alungat pe diavol, acesta aruncându-se de pe o stâncă în 
adâncuri. Cei doi bărbaţi au condus-o pe femeie acasă, dezvăluindu-şi identitatea. 

Erau Sfinţii Cosma şi Damian. După aceea, slujitorii Domnului s-au făcut 
nevăzuți. Cu uimire şi bucurie, femeia a povestit tuturor minunea şi a mers să se 
închine la icoana binefăcătorilor ei, mulțumindu-i lui Dumnezeu. 


De atunci şi până astăzi, Sfinții Doctori fără de arginți Cosma şi Damian sunt 
consideraţi şi protectori ai sfinţeniei căsniciilor creştine şi dătători de armonie în 
viaţa soţilor. Ei nu trebuie confundați cu sfinţii mucenici şi doctori fără de arginţi 
Cosma şi Damian de la Roma (pomeniţi pe 1 iulie) şi nici cu sfinții mucenici şi 
doctori fără de arginţi Cosma şi Damian din Arabia (pomeniţi pe 17 octombrie). 


XP PP 2 0 E E IE IP IP 3 3 E IE II E E XX 
Xp XP XP 3 3 3 3 2 2 e IP 3 3 E E 0 E IP IP E E IX XX 


Ar Dr dr dr dr dr Dr dr de De Dr dr dr De de dr dr A de dr dr A A 


XE 


PX XX 3 PP E Pb be x 


x 

XP 
XP 
XP 
XA 
XP 
XP 
XP 
XA 


e Dr dr dr Ar 


Ar Ar dr Ar Ar dr Ar Ar dr Ar Ar de Ar dr de Ar dr Ar Ar A 7 


L-au împărtăşit Sfinţii Doctori fără de arginţi 


Povestire a lui Stelian: 


„Pe data de 27 septembrie 2001 am suferit o comoţie cerebrală gravă pricinuită de 
o tromboză. Mâna şi piciorul stâng îmi erau paralizate. Vorbirea îmi era greoaie şi 
incoerentă. Am rămas la spital zece zile, după care am mers acasă. Pe la sfârşitul 
lui decembrie am început să mă ridic şi să merg cu bastonul. La 2 ianuarie 2002, 
în timp ce făceam un tratament anticoagulatoriu, am suferit a doua comoţie cere- 
brală şi în acelaşi timp şi embolie pulmonară. Din nou mâna şi piciorul stâng au 

rămas paralizate. Medicii mi-au spus că nu mai există scăpare pentru mine. Cu 
această terapie, în mod normal nu ar fi trebuit să se provoace tromboza ce a dat 
naştere la comoţie şi la embolie pulmonară. Astfel, am ajuns din nou la Spitalul 
AHEPA din Tesalonic, pe patul durerii. 


În noaptea de 9 spre 10 ianuarie, la ora 3, de îndată ce m-a luat somnul, m-am 
trezit şi am văzut întreg salonul luminat foarte puternic de o lumină albă pe care nu 
o pot descrie. Atunci m-am întors către uşă şi în loc să văd vreo infirmieră, am 
zărit doi bărbaţi îmbrăcaţi în veşminte albastre, cu chipuri pline de o pace pe care 
mi-au transmis-o şi mie, chiar înainte de a le vorbi. 


Când s-au apropiat de mine i-am întrebat cine sunt, iar ei, cu o voce blândă, mi-au 
spus: 
- Steliane, suntem Cosma şi Damian... Suntem doctori. 


Unul din ei ţinea un Sfânt Potir micuţ. Celălalt, un vas de sticlă cu o cruce în 
mijloc şi cu trei crenguţe de busuioc. S-au apropiat de mine, m-au stropit cu 
Agheasmă şi apoi l-au stropit şi pe celălalt bolnav din salon, pe Anastasie din 
Kozani. După aceea au venit să mă împărtăşească, iar eu le-am spus că înainte cu o 
zi mâncasem carne. 


Insă ei mi-au răspuns: 
- Nu te necăji, ştim aceasta. Insă un singur lucru să ştii: că de acum înainte pe Cel 
pe Care ţi L-am adus ţie Il vei da şi tu oamenilor. 


Mi-au dat apoi procovăţul şi m-au împărtăşit. Acelaşi lucru au făcut şi cu Anas- 
tasie. După ce ne-au binecuvântat, au plecat, iar lumina s-a stins singură. Atunci m- 
am ridicat şi am simţit ceva ciudat. Chiar înainte de a începe să mă gândesc ce se 
întâmplă, am simţit binecuvântarea lor. Am scos din gură Sfânta Pâine şi mâna mi 
s-a înroşit. Atunci am înţeles că era ceva real, care exista cu adevărat. Cu frică am 
consumat Sfânta Pâine. L-am slăvit pe Dumnezeu şi am început să aştept cu multă 
nerăbdare moartea. Dar s-a petrecut tocmai contrariul. 


Deşi eram infirm 80% şi potrivit legii 2643 eram o persoană care necesita asistenţă 
specială, din acea chpă toate au început să se îmbunătăţească. Insănătoşirea mea 
era grabnică şi de aceea medicii se mirau. 


Câteva luni mai târziu, pe când mă aflam la un stareţ aghiorit şi i-am povestit toate 
cele petrecute, el mi-a spus: 

- Steliane, ce a fost ceea ce ţi-au adus Sfinţii în acea noapte? A fost Hristos, Trupul 
şi Sângele Său, Sfânta Împărtăşanie. Cine este cel care dă oamenilor Sfânta 
Împărtăşanie? Preotul. Steliane, fiul meu, a venit timpul pentru moarte, nu cea 
duhovnicească, ci moartea vechiului Stelian. A venit vremea să devii preot. 


Și astfel, la 14 decembrie 2003, fără să mă fi gândit vreodată la aceasta, am fost 
hirotonit diacon de către binecuvântatele mâini ale pururea pomenitului Antonie, 
mitropolitul de Sisaniu şi Siatista, iar la 23 mai 2004 am fost hirotonit preot la 
vârsta de patruzeci şi unu de ani. 


Sursa: marturieathonita.ro/l-au-impartasit-sfintii-doctori-fara-de-arginti 

Orthodoxwiki - Sfinţii Cosma și Damian (Asia Mică) 


Sfinţii „doctori fără de arginţi” şi făcători de minuni Cosma şi Damian, din Asia 
Mică, au trăit întru Domnul în secolul al IV-lea. Prăznuirea lor se face pe data de 1 
noiembrie. Nu trebuie confundați cu Sfinţii mucenici şi doctori fără de arginți 
Cosma şi Damian, cei din Roma (pomeniţi pe 1 iulie) şi nici cu Sfinții mucenici şi 
doctori fără de arginți Cosma şi Damian, cei din Arabia (pomeniţi pe 17 octom- 
brie). 


Viaţa 


Cosma şi Damian erau fraţi; tatăl lor era păgân, dar mama lor, Teodota, era creş- 
tină. Aceasta, după moartea bărbatului ei, a trăit în văduvie. Având vreme liberă şi 
fără piedici, ea a slujit cu sârguință lui Hristos, închinându-și toată viaţa lui 
Dumnezeu. După moartea ei, a fost proslăvită ca sfântă. 


Sfânta Teodota şi-a crescut cei doi fii ca buni creştini, insuflându-le iubirea faţă de 
semenii lor şi ajutându-i să devină bărbaţi virtuoşi şi drepți. De asemenea, ea le-a 
asigurat şi o educaţie aleasă. 


Educaţi şi formați ca doctori, Cosma și Damian au primit în dar de la Dumnezeu 
harul vindecării trupurilor şi sufletelor bolnave prin puterea rugăciunii. 


Cosma şi Damian sunt cunoscuţi şi sub numele de „doctori fără arginți”, datorită 
vindecărilor miraculoase pe care le dăruiau oamenilor, vindecări pentru care ei nu 
cereau plată de la pacienții lor. Deoarece vindecarea era dată nu atât de 
medicamente, cât de rugile lor fierbinți către Dumnezeu, singura lor plată 

simbolică era ca cel tămăduit să înceapă să creadă în lisus Hristos. Neluând 
niciodată plată în bani sau în alte bunuri pentru serviciile lor, ei respectau astfel 
porunca Mântuitorului nostru lisus Hristos care a spus: „În dar ați luat, în dar să 
dați” (Matei 10:8). Faima Sfinţilor Cosma şi Damian s-a răspândit în toată regiunea 
şi oamenii i-au numit „doctorii fără de arginți”. 


Odată, Sfinții Cosma şi Damian au fost chemaţi la căpătâiul unei femei foarte grav 
bolnave, pe nume Paladia, care nu mai găsise vindecare la nici un doctor. Cei doi 
sfinţi, numai prin credință şi puterea rugăciunii au reușit să o vindece pe Paladia, 
care s-a sculat sănătoasă şi a dat slavă lui Dumnezeu. Dorind să-i răsplătească 
pentru binele făcut, Paladia s-a îndreptat spre Damian, arătându-i trei ouă şi zicând: 
„la acest dar în numele Sfintei Treimi dătătoare de Viaţă: Tatăl, Fiul şi Duhul 
Sfânt”. Auzind numele Sfintei Treimi doctorul fără de arginți nu a îndrăznit să 
refuze. Când a auzit Cosma această întâmplare, s-a întristat mult, crezând că făcând 
aceasta fratele său a încălcat porunca de a nu primi plată materială pentru serviciile 
medicale aduse semenilor lor. 


Din acest motiv, atunci când Sfântul Cosma era pe patul de moarte, el a cerut ca 
fratele său Damian să nu fie înmormântat lângă el. La scurt timp după moartea 
Sfântului Cosma, Sfântul Damian s-a stins şi el din viaţă şi toţi apropiații săi se 
întrebau unde să îl îngroape. Dar Dumnezeu a făcut o minune: o cămilă, pe care cei 
doi doctori o vindecaseră mai demult, la rugămintea stăpânului ei, a glăsuit cu voce 
omenească, spunând că nu trebuie să se se îndoiască şi să-l îngroape pe Damian 
lângă fratele său Cosma, pentru că Damian nu acceptase acele ouă de la Paladia 
drept plată, ci din respect pentru numele lui Dumnezeu. Sfintele trupuri ale 
doctorilor fără arginţi au fost îngropate împreună la Thereman (în Mesopotamia). 


Minunea de la Thereman 
După moartea Sfinților Cosma şi Damian s-au înfăptuit mai multe minuni. 


În Thereman (Mesopotamia), aproape de biserica ridicată la mormântul Sfinţilor 
Cosma şi Damian, trăia un om pe nume Malchus. Într-o zi el a plecat în călătorie, 
lăsându-și soţia singură pentru o perioadă destul de lungă de timp. Înainte să plece 
el s-a rugat în biserica închinată „Doctorilor fără de arginţi”, ca aceştia să aibă grijă 
de nevasta lui. Dar un duşman al lui Malchus uneltind împotriva acestuia, a plănuit 
uciderea femeii. El i s-a arătat soției lui Malchus, spunându-i că l-a trimis bărbatul 
ei să o ia şi să o ducă acolo unde era el. Crezându-l, ea l-a urmat, dar când au ajuns 
într-un loc pustiu vrăjmaşul a încercat să o omoare. Văzând pericolul în care se 
afla, femeia s-a rugat fierbinte lui Dumnezeu să o ajute. Atunci au apărut doi 

bărbaţi înfricoşători care l-au alungat pe diavol şi acesta a căzut de pe o stâncă. Cei 
doi au condus-o pe femeie acasă, unde ajungând ei, ea s-a închinat şi i-a întrebat 
cum le este numele ca să le poată mulțumi toată viaţa. Ei i-au răspuns că sunt 
slujitorii lui Dumnezeu, Cosma și Damian, după care s-au făcut nevăzuți. 
Tremurând de uimire şi bucurie, ea a povestit tuturor această minune și a mers la 
icoana binefăcătorilor ei rugându-se şi mulţumind lui Dumnezeu. 


De atunci, cei doi Sfinți, Cosma şi Damian, sunt considerați și protectori ai sfin- 
ţeniei căsniciilor creștine, precum şi dătători de armonie în viaţa soților. 


Imnografie 


Tropar, glasul al 2-lea: Sfinților doctori cei fără de arginţi și de minuni făcătorilor, 
Cosma şi Damian, cercetaţi neputinţele noastre; în dar aţi luat, în dar daţi-ne nouă. 


Condac, glasul al 2-lea: Har de tămăduiri luând, întindeţi sănătate celor ce sunt 
întru nevoi, măriți doctori făcător de minuni, Cosma şi Damian. Dar cu cercetarea 
lor de către voi, cutezările vrăjmaşilor le-aţi potolit, lumea tămăduind cu minunile. 

Otilia Bălinişteanu - Cultul Sfinţilor Cosma şi Damian, extrem de răspândit 
pe teritoriul Dobrogei 


Medalion - Sf. Cosma şi Damian 
Isaccea, jud. Tulcea 
Secolele XI-XII 

Medalion cu reprezentarea Sfinţilor Cosma şi Damian, aflat în colecţia 
Muzeului de Istorie şi Arheologie din Tulcea 


O foarte veche dovadă a ceea ce însemna pelerinajul creştin se găseşte în expoziția 
„Arta pelerinajului. Obiecte din spaţiul est şi sud-est carpatic în secolele IV-XVI“, 
deschisă, până pe 12 noiembrie, la Muzeul Unirii din laşi. 


Este vorba despre un medalion descoperit la Noviodunum (Isaccea, Jud. Tulcea), 
datând din secolele XI-XII, ce-i înfăţişează pe Sfinţii Cosma şi Damian acoperiţi 
cu mantii, deasupra lor fiind reprezentat Sfântul Duh. 


La Constantinopol, în biserica închinată acestor doi sfinţi taumaturgi (vindecători) 
exista un ansamblu ES cu spaţii pentru intervenții iz Rai încăperi 


„Până la Cruciada a IV-a (1202-1204), acest sanctuar, numit Cosmidion, a fost un 
loc de atracţie pentru pelerinii veniți din spaţiul nord şi sud-dunărean. Aşadar, 

cultul celor doi sfinți era foarte răspândit în provincia Scythia Minor (Dobrogea de 
astăzi), iar amuletele, eulogia şi icoanele pe care pelerinii le luau din acest centru 
constantinopolitan aveau reprezentate imaginea miraculoasă a celor doi sfinți 
doctori“, a explicat curatorul expoziției, muzeograful loan Iaţcu. 


Biserica Ortodoxă Română îi pomeneşte pe Sfinţii Doctori fără de arginţi, Cosma 
şi Damian, pe data de 1 noiembrie. 

Arhimandritul loil Konstantaros, predicator al Sfintei Mitropolii de 
Driinupole, Pogoniani şi Koniţa - Sfinţii fără de arginţi Cosma şi Damian 


Duminică, | noiembrie, Sfânta noastră Biserică cinsteşte şi ne pune înainte pe doi 
mari sfinţi, care sunt foarte cunoscuţi în întreaga lume creştină. Este vorba despre 
Sfinţii Cosma şi Damian. Aceşti doi Sfinţi dispuneau de mari harisme, la un nivel 
superior, harisme pe care le-au cultivat şi le-au valorificat pentru binele semenilor 
lor. Erau medici, excelenți oameni de ştiinţă, dar în acelaşi timp inima lor revărsa 
de credinţa în Hristos şi de iubirea faţă de oameni. Cine studiază viaţa şi petrecerea 
lor, se minunează de puterea harului ce le-a fost oferit de către purtarea de grijă a 
lui Dumnezeu. 


Când se iveau cazuri dificile în faţa cărora ştiinţa medicală se arăta neputincioasă 
să ofere vindecare, atunci credinţa lor şi călduroasa lor rugăciune aduceau sfârşitul 
dorit al tămăduirii trupeşti. 


Însă ca nişte personalităţi integre, cum erau, cunoşteau foarte bine că lucrarea de 
vindecare nu constă doar în vindecarea trupească, ci şi în cea sufletească. Şi în 
principal în cea sufletească. De aceea se şi îngrijeau să îndrume pe oameni la 
cunoaşterea stării lor sufleteşti, la pocăință şi la relaţia cu lisus - Marele Medic al 
oamenilor. 

Acum, în ceea ce priveşte banii sau orice altceva ar fi pretins confrații lor de la 
bolnavi... să nu se vorbească deloc despre aceşti Sfinţi. Ei îşi dezlipiseră inima de 
mamona, care ca un alt magnet prinde, atrage şi ţine sufletul omului aservit 
materiei şi banului. 

Ei priveau doar duhovniceşte persoanele şi viaţa lor; de aceea au şi fost numiţi 
""fără de arginţi””. Adică tămăduiau fără să primească bani (arginţi). 


Condiţia vindecării pentru ei nu era dacă bolnavul dispune de bani. Condiţia era 
iubirea care inunda existența lor şi de aceea şi Dumnezeu le-a dăruit din 
abundență harisma tămăduirilor, cum în mod semnificativ o menţionează 
printre altele — ca dar al lui Dumnezeu — Apostolul Pavel în 1 Corinteni 12, 28. 


Desigur, minunate sunt toate harismele pe care le împărtăşeşte Dumnezeul Treimic 
ca daruri nepreţuite faţă de credincioşii Ei "spre zidire”"(I Corinteni 14,26). 


Fără îndoială toți creştinii botezați, prin Sfânta Taină a Mirungerii, am primit 
fiecare ""după măsura darului lui Hristos" "(Efeseni 14, 7) daruri şi harisme. 
Niciodată omul nu trebuie să considere într-un climat de deznădăjde — pe care vrea 
să 1-l făurească ispita, că este — chipurile — fără daruri (talente). Dimpotrivă, va 
trebui cu ajutorul părintelui său duhovnicesc şi prin viaţa creştin-ortodoxă 
sistematică să descopere şi, fireşte, să-şi cultive talanţii şi harismele. 


Însă, după cum menţionează în continuare Preasfântul Duh prin Apostolul Pavel, 
există ceva superior tuturor harismelor. Există o cale binecuvântată şi cerească care 
ne duce spre ceva „mai presus de fire” (| Cor. 12,31), ceva mare. Mult mai mare, 
fraţii mei, decât toate harismele. Şi aceasta este DRAGOSTEA! 


Este vorba despre o harismă unică, despre care doar cei care au gustat, fie doar şi 
picături din neîmpuţinatul ei râu, pot să întărească adeverirea cuvântului. Şi exact 
aici Apostolul Neamurilor trasează şi împleteşte cunoscutul şi atât de minunatul 
Imn al Dragostei. 


Este cu totul adevărat ceea ce a spus un sfânt contemporan, care dispunea de 
bogate rezerve ale acestei harisme, că de fiecare dată când credinciosul meditează 
asupra acestui imn, care cuprinde întreg capitolul XIII din prima Epistolă către 
Corinteni, simte că se cutremură, meditează şi contemplă, renaşte, iar existenţa sa 
se armonizează cu splendidele mesaje ale Cerului. Cu mesajele revelatoare şi de 
Dumnezeu trimise ale iubirii crucificate (jertfelnice) a Domnului Iisus şi a tututor 
semenilor. 

Dar poate va întreba cineva: Mai există oameni cu o astfel de iubire? Iată 
răspunsul: Desigur că există! Au existat, există şi vor exista întotdeauna Sfinţii. 
Există continuu chipurile sfințite care „ţin lumea”. Şi exact astfel de chipuri 
luminoase au fost şi Sfinţii fără de arginţi, pe care Biserica noastră îi cinsteşte cu 
bună şi mare cuviinţă. Cu o atât de mare iubire se umpluse fiinţa lor, încât şi acum, 
după atâtea veacuri, lucrează „semne şi minuni”. Aleargă şi ajută grabnic pe toţi 
aceia care cu credinţă şi smerenie aleargă la ei ca la nişte adevăraţi prieteni ai lui 
Dumnezeu. Spre astfel de minunate trepte duhovniceşti suntem şi noi chemaţi să ne 
ridicăm, fraţii mei. Şi în ultimă instanţă, dacă ni s-ar cere, să renunţăm la toate. Un 
singur lucru să nu ne scape: Dragostea Creştină! 


Pentru că Dragostea cuprinde totul. Le are pe toate şi ne face mai mult decât 
toate celelalte virtuţi să fim asemenea lui Dumnezeu, pentru că cea mai 
expresivă însuşire a lui Dumnezeu este Dragostea, Iubirea. „Dumnezeu Iubire 
este” (I loan 4,8). 


Fie ca noi să înţelegem aceste mari şi minunate adevăruri, iar Sfinţi fără de arginți 
să cerceteze „neputinţele noastre”, dăruindu-ne sănătate sufletelor şi tămăduire 
trupurilor. 


Amin. 


(traducere: Frăția Ortodoxă Misionară “Sfinţii Trei Noi Ierarhi”) 

Icoana Sfinţilor doctori fără de arginţi Cosma şi Damian (1 nov.) din catedrala 
Sfântului Dimitrie din Tesalonic 

Sfinţii Cosma şi Damian şi Sfântul cuvios David din Evia 

